Kenali 4 Jenis Ubat Bius, Ada Perbezaan Yang Perlu Sesuai Prosedur Pembedahan!

Pelbagai prosedur perubatan memerlukan penggunaan ubat bius anestesia. Ia memang sangat diperlukan untuk melegakan kesakitan pesakit dalam proses tersebut.

Tetapi dengan prosedur yang berbeza, ubat yang berbeza mungkin akan diperlukan. Jadi, anda patut belajar tentang
jenis anestesia yang diperlukan
.

Terdapat empat jenis yang utama
. Jenis yang digunakan bergantung kepada prosedur yang akan anda jalani, keadaan kesihatan dan pilihan kalian.

Untuk mendapatkan lebih banyak informasi tentang kesihatan, anda boleh klik
di sini
.

Bius setempat

Anestesia setempat
(Local Anesthesia)
 adalah ubat yang disuntik berhampiran kawasan yang memerlukan rawatan.

Ia mengurangkan kesakitan, walaupun deria rasa juga berkurangan.

Ia biasanya dilakukan oleh doktor atau jururawat profesional. Selepas prosedur ini, anda tidak akan merasa sakit.

Walau bagaimanapun, anda mungkin masih merasakan sentuhan tekanan. Anda boleh meminta doktor
untuk memberikan ubat penenang
 untuk mengurangkan keresahan sewaktu proses tersebut.

Bius sebahagian

Prosedur ini
(Regional Anesthesia)
 digunakan apabila pesakit memerlukan ubat bius pada bahagian yang besar atau bahagian dengan terlalu banyak saraf.

Contohnya dalam pembedahan tangan. Ia memerlukan ubat bius dari ketiak
untuk melumpuhkan seluruh saraf
 daripada ketiak ke telapak tangan.

Anestesia neuroksial

Apabila menggunakan prosedur ini, doktor akan menyuntik ubat bius ke akar saraf tulang belakang. Ia menyebabkan lumpuh bahagian yang lebih besar daripada ubat bius anestesia sebahagian.

Bius epidural
contohnya digunakan sewaktu bersalin
 atau untuk pembedahan besar di bahagian perut.

Bius spinal juga digunakan untuk prosedur melibatkan otot abdomen dan bahagian bawah seperti peha dan lutut.

Anda boleh membuat pilihan anda sendiri mengenai jenis neuroksial yang anda mahukan bergantung pada prosedur yang akan anda hadapi.

Dengan kedua-dua jenis bius ini,
anda hanya akan tidur dan
 tidak ingat apa-apa.

Anestesia am

Doktor atau jururawat akan menyuntik campuran ubat secara intravena untuk membuat anda tidak sedarkan diri dan tidak lagi merasa sakit. Doktor juga boleh mengesyorkan
ubat pelalian otot semasa pembedahan
.

Prosedur ini biasanya
dikaitkan dengan beberapa kesan sampingan
 seperti mual dan sakit kepala. Walau bagaimanapun, simptom ini boleh dikurangkan.

Kempat-empat prosedur ini adalah kaedah utama bius untuk rawatan pembedahan yang biasa digunakan doktor di masa kini.

Sekiranya terdapat sebarang pertanyaan tentang jenis, risiko atau
berapa lama kesan bius hilang
, anda perlu menghubungi doktor anda untuk maklumat lanjut.

Sentiasa berhati-hati sebelum mengambil sebarang ubat bius anestesia tanpa bantuan daripada kakitangan perubatan profesional.


Ketumbuhan Ini Boleh Rembeskan Hormon Gembira, Kenali Sindrom Karsinoid

Tahukah anda apa itu sindrom karsinoid? Ia merupakan penyakit endokrin (neuroendokrin lebih tepat) yang jarang berlaku namun boleh dianggap serius sekiranya didiagnosis.

Ketumbuhan karsinoid (tumor karsinoid) adalah sejenis kanser yang berkembang secara perlahan-lahan dan ia berupaya untuk tumbuh di mana-mana lokasi di dalam badan.

Secara amnya, ketumbuhan ini lazim berlaku pada organ gastrousus.

Terdapat juga pesakit yang mengalami tumor pada peparu. Walau bagaimanapun, kes tersebut jarang berlaku.

Sindrom karsinoid pula berlaku apabila ketumbuhan tersebut mula merembeskan hormon serotonin dan beberapa bahan kimia aktif lain di dalam saluran darah.

Perlu diingatkan bahawa bukan semua tumor karsinoid akan mengalami sindrom karsinoid.

Dianggarkan hanya 10 peratus pesakit akan mengalami sindrom tersebut dan ia kebiasaannya berlaku setelah sel kanser sudah mengalami metastasis (tersebar ke organ lain).

Purata usia penghidap adalah pada sekitar 60 tahun dan ia lebih lazim berlaku dalam kalangan wanita berbanding lelaki.

Untuk mendapatkan lebih banyak info tentang Kanser, sila dapatkannya
di sini.

Bagaimana penyakit endokrin karsinoid boleh berlaku dan apakah simptomnya?

Seperti yang dinyatakan di atas, sindrom karsinoid berlaku apabila sel tumor karsinoid menghasilkan terlalu banyak bahan kimia berupa hormon.

Antara hormon yang boleh dirembeskan adalah serotonin, bradykinin, tachykinin dan prostaglandin.

Kebiasaannya, jika
ketumbuhan karsinoid berlaku pada laluan gastrousus
, hormon tersebut boleh dineutralisasikan oleh badan.

Namun, masalah boleh berlaku apabila ketumbuhan tersebut berada di luar kawasan laluan gastrousus seperti di organ hati atau ovari.

Bahan yang dirembeskan oleh tumor tersebut tidak boleh dicerna oleh laluan gastrousus
maka ia akan masuk ke dalam saluran darah dan menyebabkan simptom
.

Antara gejala yang boleh dialami oleh mereka yang menghidap masalah endokrin ini adalah:

Kulit menjadi kemerah-merahan dalam tempoh masa yang lama (beberapa minit hingga beberapa jam). Keadaan ini boleh berlaku terutamanya pada bahagian muka, kepala dan dada atas. Pada mulanya ia berwarna pink namun lama kelamaan akan menjadi gelap sehingga bertukar menjadi warna ungu. Simptom ini boleh berlaku disebabkan oleh senaman, pengambilan alkohol dan stres.

Vena lelabah muncul di bahagian hidung dan bibir atas. Vena lelabah adalah salur darah (vena) yang timbul menyerupai bentuk sarang lelabah.

Kram pada bahagian abdomen dan masalah cirit birit

Masalah sukar bernafas

Sakit otot dan sendi

Sakit perut

Mudah untuk pengsan atau sering berasa lesu dan lemah

Diet bagi penghidap sindrom karsinoid

Walaupun pemakanan tidak boleh menyembuhkan penyakit endokrin ini, ia boleh membantu menurunkan tahap teruk gejala.

Makanan tertentu boleh menyebabkan seseorang itu
mengalami simptom seperti:

Kulit kemerah-merahan

Cirit-birit

Perut berangin

Sakit abdomen

Walau bagaimanapun, setiap individu boleh mempunyai tindak balas berlainan terhadap makanan tertentu.

Sebagai contoh, ada dalam kalangan penghidap yang sensitif terhadap makanan berlemak tinggi, ada yang tidak boleh makan pedas dan ada yang tidak boleh mengambil tomato mentah.

Jika anda keliru dengan gaya pemakanan yang sepatutnya anda amalkan, cuba pertimbangkan tip berikut:

Makan dalam kuantiti yang kecil (6 hidangan sehari) tetapi kerap. Cuba elakkan daripada mengambil 3 hidangan besar sehari.

Elakkan daripada mengambil sayuran mentah. Ambil yang sudah dimasak (rebus, celur) memandangkan ia lebih mudah dicerna.

Jika anda mudah mendapat masalah cirit-birit, elakkan daripada mengambil makanan bergandum, buah-buahan kering dan bertih jagung.

Ambil makanan berprotein tinggi seperti ayam, daging dan telur.

Kurangkan pengambilan makanan berlemak yang tidak sihat seperti makanan bergoreng dan sebagainya.

Rawatan bagi penyakit endokrin karsinoid

Rawatan
bagi sindrom karsinoid tertumpu kepada pembuangan sel kanser yang merembeskan hormon di luar kawalan badan.

Antara prosedur yang boleh dijalankan adalah seperti berikut.

Embolisasi salur darah arteri hepatik (hati)

Oleh sebab bekalan darah sangat penting bagi tisu tumor, prosedur memutuskan bekalan darah boleh merawat masalah karsinoid.

Prosedur embolisasi salur darah arteri hepatik hanya dijalankan jika
tumor karsinoid berada di organ hati.

Dalam prosedur tersebut, pakar bedah akan memasukkan kateter berdekatan dengan kawasan pangkal paha (groin) untuk sampai ke salur darah arteri utama pada organ hati.

Kemudian, partikel yang boleh menyumbatkan salur darah tersebut akan disuntik masuk bagi menghalang aliran darah ke arah ketumbuhan endokrin yang menyebabkan simptom.

Sel sihat yang lain akan dibekalkan dengan darah oleh saluran lain.

Penggunaan ubat dan ablasi frekuensi radio dan terapi krio

Terdapat juga prosedur yang melibatkan penggunaan haba atau gas sejuk untuk membunuh sel kanser. Prosedur tersebut akan dijalankan menggunakan jarum khas.

Rawatan lain yang boleh diberikan bagi merawat masalah karsinoid adalah ubat-ubatan seperti:

Oktreotid

Lanreotid

Telotristat

Interferon alfa

Ubat yang tersenarai berupaya untuk menghalang tumbesaran tumor endokrin ini di samping merencatkan keupayaannya untuk merembeskan hormon.

Selain daripada itu, ubat lain yang sering digunakan untuk merawat tumor karsinoid adalah seperti berikut:

5-fluorouracil

Cisplatin

Cyclophosphamide

Dacarbazine

Doxorubicin

Streptozotocin

Etoposide

Konklusi

Walaupun jarang berlaku, sindrom karsinoid boleh menyebabkan gejala yang mempengaruhi kualiti hidup pesakit.

Jika anda pernah didiagnosis dengan apa-apa jenis kanser
 terutamanya kanser gastrousus, peratusan peluang untuk anda didiagnosis dengan masalah endokrin ini agak tinggi.

Sekiranya anda mengalami mana-mana simptom yang tersenarai di atas, pastikan anda berjumpa doktor untuk pengesahan dan tindakan selanjutnya.


Jom Kita Belajar Tentang Apa Itu Kitaran Haid, Simptom, Punca & Rawatannya!

 Tempoh kitaran haid atau datang bulan ialah satu masa dalam setiap bulan di mana salah satu ovari mengeluarkan telur lalu terjadinya ovulasi.
Haid akan menyebabkan pendarahan berlaku melalui faraj.

Kebiasaannya haid terjadi dalam 3 hingga 5 hari dan ia berbeza bagi setiap wanita.
Kitaran haid menghasilkan bahan kimia badan yang penting dipanggil hormon, bagi memastikan anda sihat.

Hormon ini juga menyediakan
badan anda untuk hamil setiap bulan
.

Kenaikan dan penurunan paras hormon sepanjang bulan mengawal kitaran haid.

Haid anda mungkin tidak berlaku pada hari yang sama setiap bulan kerana kitaran dikira dari hari pertama kitaran haid sebelum ini berlaku sehingga hari pertama haid berlaku selepas itu.

Anggaran tempoh kitaran haid ialah 28 hari.

Kitaran boleh terjadi antara 21 hingga 35 hari bagi dewasa dan dari 21 hingga 45 hari bagi remaja muda.

Simptom-simptom

Apakah simptom-simptom ketika tempoh kitaran haid?

Simptom-simptom biasa kitaran haid ialah:

Kejang pada bahagian bawah abdomen;

Sakit belakang;

Perubahan selera atau mengidam makanan;

Payudara bengkak dan sakit;

Sakit kepala;

Letih;

Masalah untuk tidur;

Sakit sendi atau otot;

Tertekan, iritasi, perubahan mood, atau menangis;

Cirit birit.

Mungkin terdapat beberapa tanda atau simptom yang tidak disenaraikan di atas.

Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda harus berjumpa doktor jika anda mempunyai sebarang masalah berikut:

Kurang tempoh haid
 – Amenorea, berlaku pada wanita muda yang tidak pernah haid walaupun sudah berumur 15 tahun atau tidak datang haid lebih dari 90 hari.

Kejang yang teruk
 – Pendarahan tidak normal pada rahim seperti pendarahan antara tempoh haid atau selepas melakukan hubungan kelamin, bila-bila masa dalam kitaran haid atau mengalami tompokan lebih daripada 7 hari.

Punca

Mengapa wanita mempunyai tempoh kitaran haid tersendiri?

Kitaran haid adalah keadaan kesihatan yang normal terjadi pada setiap wanita disebabkan oleh kesan hormon.

Ketika separuh kitaran datang bulan pertama,
paras estrogen (hormon wanita) mula meningkat
.

Estrogen memainkan peranan penting dalam memastikan anda sihat, terutamanya membantu anda membina tulang yang kuat dan mengekalkan kekuatan tulang apabila anda semakin tua.

Estrogen juga membuat lapisan uterus (rahim) membesar dan menebal.

Lapisan rahim ini berfungsi membekalkan nutrien kepada embrio jika kehamilan berlaku.

Pada masa yang sama, lapisan rahim sedang membesar, satu telur atau ovum, dalam salah satu ovari, mula untuk matang.

P
ada hari ke-14 dalam purata kitaran 28 hari, telur akan keluar daripada ovari.

Perkara ini dipanggil ovulasi. Anda boleh menganggar masa ovulasi menggunakan kalkulator kami di bawah:

Selepas telur keluar daripada ovari, ia bergerak melalui tiub fallopion ke uterus.

Paras hormon meningkat dan membantu
menyediakan lapisan uterus untuk kehamilan
.

Wanita berpotensi tinggi untuk hamil ketika 3 hari sebelum atau pada hari ovulasi.

Haruslah diingatkan, wanita dengan kitaran yang lebih pendek atau panjang daripada purata mungkin mengalami ovulasi sebelum atau selepas hari ke-14.

Seorang wanita akan hamil jika telur disenyawakan oleh
sel sperma lelaki
 dan melekat pada dinding rahim.

Jika telur tidak disenyawakan, ia akan pecah.

Kemudian, paras hormon jatuh dan lapisan uterus yang tebal akan tertanggal keluar ketika tempoh haid.

Faktor-faktor Risiko

Apakah yang meningkatkan risiko saya kepada masalah kitaran haid?

Keadaan kesihatan ini adalah wajib dan diperlukan sebagai tanda bahawa bahagian penting dalam tubuh anda berfungsi dengan normal.

Terdapat banyak faktor risiko untuk tempoh kitaran haid tidak teratur seperti:

Stress, sakit.

Selalunya melibatkan wanita yang berada di fasa reproduktif. Estrogen yang rendah boleh menyebabkan haid lewat atau tidak teratur.

Ubat seperti pil perancang.

Perubahan cara hidup – senaman keterlaluan, gangguan pemakanan, hilang berat badan secara melampau atau senaman berlebihan.

Hamil atau menyusu badan. Haid lewat boleh menjadi tanda awal hamil.

Sindrom polisistik ovari (PCOS)
. Wanita dengan gangguan sistem endokrin yang biasa berlaku ini mungkin akan mengalami haid tidak teratur serta ovari yang besar mengandungi simpanan kecil cecair – dipanggil folikel – pada setiap ovari dan dilihat ketika ujian ultrasound.

Kegagalan ovari pramatang. Kegagalan ovari pramatang merujuk kepada kehilangan fungsi normal ovari sebelum umur 40 tahun. Wanita yang mengalami kegagalan ovari pramatang – juga dikenali sebagai insufisiensi ovari utama – mungkin mempunyai haid tidak teratur atau jarang berlaku selama bertahun-tahun.

Penyakit radang pelvik. Ini ialah jangkitan pada organ reproduktif menyebabkan pendarahan haid tidak menentu.

Fibroid uterus. Fibroid uterus adalah ketumbuhan bukan kanser pada rahim. Ia boleh menyebabkan pendarahan haid yang banyak serta tempoh haid yang lebih lama.

Baca juga:

Takut Ada Fibroid Di Rahim? Ini 7 Cara Doktor Diagnosis!

Cari Rawatan Tradisional Untuk Wanita PCOS? Ada 5 Pilihan Selamat, Cubalah!

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit datang bulan didiagnosis?

Doktor anda akan melakukan pemeriksaan fizikal terlebih dahulu untuk memastikan sama ada ia normal atau tidak.

Jika tempoh kitaran haid anda tidak normal, ujian seterusnya akan dibuat seperti pemeriksaan pelvik, ujian darah, biopsi endometrium, histeroskopi, and ultrasound.

Bagaimana pesakit datang bulan dirawat?

Tiada rawatan diperlukan untuk keadaan normal sebegini.

Jika anda mengalami kekejangan ketika haid, ambil aspirin atau
ubat tahan sakit
 yang lain seperti acetaminophen, ibuprofen atau naproxen untuk mengurangkan kesakitan ketika datang bulan.

Perubahan gaya hidup

Apakah perubahan gaya hidup dan rawatan sampingan ketika tempoh kitaran haid?

Gaya hidup dan kaedah rawatan sampingan berikut mungkin membantu anda mengatasi masalah ketika tempoh kitaran haid berlangsung:

Letak pad pemanas atau botol air panas pada bahagian belakang bawah atau abdomen anda. Mandi dengan air suam juga dapat memberikan kelegaan.

Rehat apabila perlu.

Elakkan makanan yang mempunyai kafein dan garam
.

Elakkan merokok
 dan minum arak.

Urut bahagian belakang bawah dan abdomen anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Mengapa Wanita Harus Berjumpa OB/GYN Setiap Tahun?

Ramai wanita menganggap lawatan ke OB/GYN suatu pengalaman yang memalukan dan cuba mengelakkannya sebanyak mungkin. Adalah diketahui bahawa ujian pap smear sering disyorkan setiap tiga tahun sekali. Walau bagaimanapun, anda masih perlu berjumpa OB/GYN anda sekurang-kurangnya sekali setahun kerana lawatan tahunan ini akan memberikan anda banyak manfaat kesihatan.

Sebab mengapa harus berjumpa OB/GYN?

Ia memberikan gambaran semasa tahap kesihatan anda

Lawatan OB/GYN bukan hanya berkisar mengenai organ pembiakan anda. Semasa lawatan biasa OB/GYN, doktor anda akan melakukan ujian fizikal untuk menilai tanda-tanda vital, indeks jisim badan, pemeriksaan kawasan abdomen dan nodus limfa. Anda juga akan menjalani ujian pelvis dan beberapa ujian lain. Jika ada sebarang masalah yang sedang berlaku dengan keadaan kesihatan anda, lawatan OB/GYN akan membantu anda mengesannya.

Ia boleh membantu menangani gangguan haid anda

Sekiranya anda mendapati tempoh haid anda menjadi tidak teratur sejak kebelakangan ini, sudah tiba masanya untuk anda melawat OB/GYN. Tempoh haid yang tidak teratur boleh menjadi tanda amaran terhadap masalah kesuburan. Apa sahaja perubahan dalam haid anda hendaklah dimaklumkan kepada OB/GYN supaya mereka dapat memberi rawatan tepat pada masanya.

Ia berupaya mengesan penyakit kelamin (STD) pada anda

Wanita yang aktif secara seksual harus diuji untuk penyakit kelamin seperti
chlamydia
 dan gonorrhea setiap tahun. Sekiranya tidak dirawat, ia boleh mengakibatkan ketidaksuburan. Wanita yang mempunyai pelbagai pasangan harus lebih serius mengenai pemeriksaan berkala kerana mereka menghadapi risiko yang lebih tinggi. Selain ujian STD, lawatan OB/GYN juga mungkin menawarkan ujian untuk masalah pundi kencing, disfungsi seksual, penyakit gastrousus dan tulang.

Ia memeriksa kaedah kawalan kelahiran anda

Jika anda menggunakan kaedah kawalan kelahiran melalui ubat preskripsi seperti pil kawalan kelahiran, suntikan, tampalan, IUD dan cincin faraj, anda harus diperiksa oleh OB/GYN anda setiap tahun. Diafragma perlu disesuaikan semula sekurang-kurangnya setiap tiga tahun, selepas bersalin atau berlaku perubahan berat badan. Sekiranya anda memerlukan nasihat tentang kehamilan atau perancangan keluarga, OB/GYN anda adalah pihak yang betul untuk dirujuk.

Ia mengajar anda maklumat-maklumat penting

Semasa lawatan tahunan OB/GYN, anda boleh mempelajari banyak petua kesihatan seperti bagaimana memeriksa sendiri payudara, cara mengamalkan seks yang selamat, dan lain-lain. Doktor akan membantu anda memahami cara menjaga tubuh anda. Mereka juga akan menunjukkan kepada anda apa yang normal dan apa yang tidak, supaya anda boleh mengesan masalah dan mendapatkan bantuan perubatan lebih awal.

Tambahan pula, apabila bercakap mengenai isu kesihatan anda, anda haruslah menjadi orang yang pertama mengambil inisiatif. Ambil perhatian terhadap apa yang sedang berlaku kepada badan anda dan laporkan sebarang dapatan di lawatan OB/GYN yang berikutnya. Antara simptom yang boleh dilaporkan termasuklah pendarahan yang tidak normal, jangkitan vagina yang berulang, hubungan kelamin yang menyakitkan, dan sakit payudara.

Anda mungkin berminat untuk membaca artikel:

Apa Itu Gonorrhea?

Mitos Mengenai Kondom yang Anda Tidak Boleh Percaya

Apakah Kaedah Perancang Terbaik Untuk Remaja?


Sakitnya Jerawat Di Celah Kelangkang! Tetapi, Apa Punca Sebenar Ia Muncul?

Jerawat boleh muncul pada mana-mana bahagian badan. Anda mungkin fikir wajah merupakan kawasan yang paling terdedah kepada jerawat. Namun, pernahkah anda alami jerawat di celah kelangkang atau di paha?

Tidak kiralah betapa bersihnya celah paha anda, jerawat masih boleh naik di kawasan ini. Manakan tidak, segala peluh dan kelembapan yang ‘tersekat’ di kawasan kelangkang boleh
menggalakkan pertumbuhan Miss J.

Jerawat di celah kelangkang juga dikenali sebagai
hidradenitis suppurativa
 (HS) atau
acne inversa
. Jerawat ini berwarna merah dan sangat menyakitkan.

Malah, ia juga mengeluarkan bau yang busuk dan cecair yang melekit. Kadangkala, cecair ini boleh melekat pada pakaian dan merosakkan baju.

Sekali anda mengalami jangkitan
hidradenitis suppurativa
, besar kemungkinan anda akan alami jerawat di celah kelangkang atau tempat yang sama pada masa hadapan.

Apakah
hidradenitis suppurativa
 dan mengapa ia berlaku di celah kelangkang?

Hidradenitis suppurativa
selalunya berlaku pada bahagian badan yang bergesel antara satu sama lain seperti di celah kelangkang dan paha.

Kawasan ini dipenuhi kelenjar minyak dan peluh. Oleh sebab itu, kelenjar ini lebih mudah tersumbat dengan bakteria dan partikel lain. Sebab itulah, jerawat mudah tumbuh di kawasan ini.

Bukan celah kelangkang sahaja yang terdedah dengan jerawat,
bawah ketiak
 dan celah paha juga sama.

Dalam kalangan wanita, jerawat ini selalunya muncul di sekitar vagina. Manakala, kaum lelaki pula akan mengalaminya di sekitar anus.

Hidradenitis suppurativa
bukanlah sejenis penyakit berjangkit. Ia juga bukan disebabkan penghidapnya merupakan seorang yang pengotor.

Hingga hari ini, pakar juga tidak pasti apakah yang menyebabkan jerawat di celah kelangkang. Walau bagaimanapun, mereka berpendapat ia mungkin disebabkan faktor genetik atau persekitaran.

Selain itu, wanita lebih berisiko untuk mengalami kondisi ini.

Menurut
American Academy of Dermatology
,
reaksi sistem imun badan yang berlebihan
 terhadap kelenjar yang tersumbat juga mungkin merupakan salah satu faktor
hidradenitis suppurativa
.

Selain itu, perubahan hormon seks juga mungkin boleh menyebabkan jerawat di sekitar kelangkang. Kebanyakan kes jerawat ini selalunya berlaku selepas akil baligh.

Tanda-tanda
Hidradenitis suppurativa

Kondisi ini boleh berlaku pada mana-mana bahagian badan. Antara tanda dan simptom penyakit ini termasuklah:

Munculnya bintik hitam di kawasan badan.
 Selalunya bintik hitam ini akan muncul secara berpasangan.

Jerawat atau ketulan sebesar kacang
. Ketulan ini selalunya berkekalan selama berminggu-minggu atau berbulan-bulan. Kemudian, lebih banyak ketulan akan muncul lebih-lebih lagi pada kawasan yang terdedah dengan geseran.

Berbau busuk dan bernanah
. Lama-kelamaan, jerawat ini akan pecah dan mengeluarkan nanah yang berdarah dan berbau busuk.

Ada individu yang tidak mengalami simptom yang teruk. Namun, orang yang berbeza selalunya mendapat simptom yang tidak sama.

Berat badan berlebihan
 serta
amalan merokok
 selalunya akan membuatkan simptom menjadi semakin teruk.

Bagaimanakah saya boleh elakkan jerawat di celah kelangkang?

Jerawat di kawasan kelangkang amat sukar untuk dirawat. Ramai penghidap
hidradenitis suppurativa
akan rasa tertekan kerana kondisi ini amat sukar untuk ditangani.

Namun, jangan mengalah. Setiap penyakit ada cara rawatan dan pencegahannya.

Jika anda menghidap
hidradenitis suppurativa
, anda perlulah:

Turunkan berat badan, terutamanya jika anda mempunyai berat badan berlebihan.

Berhenti merokok.

Gunakan sabun antiseptik
. Doktor akan memberikan sabun ini sebagai preskripsi kepada pesakit
hidradenitis suppurativa
.

Letakkan kain hangat pada kawasan jerawat untuk pastikan nanah keluar.

Pakai pakaian yang longar untuk elakkan geseran.

Elakkan bercukur di kawasan yang terjejas. Selain itu, jangan pakai minyak wangi atau deodoran.

Kesimpulan

Walaupun
hidradenitis suppurativa
 boleh berlaku selama bertahun-tahun, individu yang mendapat diagnosis awal selalunya mempunyai simptom yang dapat dikurangkan dengan rawatan.

Namun, kondisi ini boleh memberikan impak yang besar terhadap pesakit. Jerawat di celah kelangkang bukan sahaja menyakitkan, malahan pesakit juga terpaksa menukar pakaian dengan kerap disebabkan baunya yang tidak menyenangkan.

Malah, ada pesakit yang
menjadi tertekan dan stres
 disebabkan rasa malu yang amat sangat terhadap kondisi diri.

Selain itu, pesakit
hidradenitis suppurativa
juga sering menghidap kondisi lain seperti:

Masalah jerawat.

Diabetes.

Sakit jantung.

Penyakit radang usus (seperti Penyakit Crohn’s).

Dissecting cellulitis
 (keguguran rambut yang serius).

PCOS.

Berat badan berlebihan atau obes.

Penghidap
hidradenitis suppurativa
 perlu berjumpa doktor secepat mungkin untuk mendapatkan rawatan. Dengan bantuan doktor, penyakit ini dapat diatasi.


Biarkan Zakar & Miss V Bernafas! Ini Manfaat Jika Tak Pakai SELUAR DALAM Ketika Tidur

Sesetengah orang mungkin membesar dengan pemikiran bahawa memakai seluar dalam adalah satu kewajipan tanpa mengira masa! Tetapi, ramai saja yang tidak beranggapan begitu terutamanya pada waktu malam, kerana mereka lebih gemar tak pakai seluar dalam!

Bukan sahaja berasa lebih selesa dan ‘bebas’ di kawasan alat sulit tersebut, tapi ternyata tidur tak pakai seluar dalam juga mempunyai manfaat yang tersendiri!

Ya, ia mungkin kedengaran agak memeranjatkan. Tidak percaya? Jom sama-sama kita selami artikel ini dengan lebih mendalam lagi!

Apa manfaat tidur tak pakai seluar dalam yang diperkatakan?

Bagi yang sering memakai seluar dalam ketika waktu tidur, pernahkah anda terfikir apa yang bakal terjadi jika anda hentikan tabiat ini?

Fikiran anda mungkin akan mula terbayang-bayang kehadiran serangga menakutkan seperti cicak atau lipas merayap di sekitar tubuh, lantas ke bahagian intim, pasti menakutkan!

Pun begitu, usah terlalu melayan fikiran negatif itu dulu kerana di sebalik kebimbangan, tersembunyi banyak lagi manfaat tidur tak pakai seluar dalam yang perlu anda ketahui.

Antara manfaat tidur tanpa memakai seluar dalam termasuklah:

#1 Tidur tak pakai seluar dalam membolehkan alat sulit ‘bernafas’

Pakar ginekologi mengatakan, kawasan alat kelamin tidak disarankan untuk kekal dalam keadaan tertutup terutamanya pada waktu tidur.

Pun begitu, masih ramai individu yang memakainya kerana tidak mahu mengambil sebarang risiko.

Saranan ini diberikan kerana bakteria dan
kulat lebih senang dan cenderung membiak di kawasan yang gelap, lembap dan hangat.

Jika difikir-fikirkan, kawasan alat sulit anda sudahpun ditutupi seluar dalam sepanjang hari. Jika berterusan ditutup pada malam hari dengan fabrik yang tidak menyerap peluh, risiko iritasi dan jangkitan boleh berlaku!

Sekurang-kurangnya, dengan tidak memakai seluar dalam semasa tidur akan membolehkan bahagian intim anda ‘bernafas’, di samping menjaga kebersihan alat kelamin.

#2 Tak pakai seluar dalam – Mengurangkan risiko jangkitan pada alat sulit

Jika ada antara pembaca yang berfikir dengan tidak memakai seluar dalam sewaktu tidur boleh memberi peluang untuk bakteria membiak, usah risau!

Pakar menyatakan tiada bukti saintifik yang menunjukkan hubungan langsung antara tidur tanpa pemakaian seluar dalam dengan
jangkitan seperti
bacterial vaginosis

mahupun kulat pada alat kelamin.

Bahkan, tidur tanpanya boleh mengurangkan lagi risiko jangkitan kerana faktor pengudaraan yang bagus mengurangkan kelembapan di kawasan alat kelamin.

#3 Melancarkan peredaran darah

Untuk pengetahuan kalian, peredaran darah badan yang lancar termasuk bahagian intim amatlah penting.

Apabila anda memutuskan untuk tidak lagi memakai seluar dalam saat tidur, secara tidak langsung anda juga
mengurangkan risiko pengaliran darah yang terganggu
 dek pemakaiannya.

Oleh itu, pengaliran darah pada bahagian intim akan jadi lebih lancar dan risiko sebarang komplikasi untuk berlaku dapat dielakkan.

#4 Tak pakai seluar dalam boleh menjaga kualiti sperma

Sama seperti kaum Hawa, kajian menunjukkan pemakaian seluar dalam yang ketat akan membuatkan testis sukar untuk ‘bernafas’ lantas meningkatkan suhu pada kawasan tersebut.

Secara langsung ini akan mempengaruhi organ pembiakan dengan mengganggu pengaliran darah ke
kawasan buah zakar.

Lebih memburukkan lagi, jika tabiat ini diteruskan, ia berisiko untuk mempengaruhi kualiti serta menurunkan jumlah sperma.

Jadi, tidur tanpa memakainya mungkin boleh membantu membuat testis lebih sejuk dan nyaman sekali gus meningkatkan kiraan sperma!

#5 Tidur menjadi lebih nyenyak

Tahukah anda, tidur tanpa memakai seluar dalam atau berbogel juga boleh menjadi salah satu terapi stres?

Bagaimana? Ini kerana tidur tanpanya membuatkan anda berasa lebih ‘bebas’ sama ada dari segi pergerakan atau aspek yang lain.

Justeru, perasaan menyenangkan ini akan membantu kalian untuk relaks dan tidur dengan lebih nyenyak.

Anda juga perlu tahu bahawa
waktu tidur yang mencukupi akan memberi kesan positif kepada kualiti hidup
 anda.

Kualiti tidur yang tidak bagus akan memberi impak kepada tenaga, memori serta kesihatan mental anda.

#6 Menghangatkan hubungan bersama pasangan

Bagi kalian yang sudah menikah, tidur tanpa memakai seluar dalam bahkan berbogel mampu meningkatkan kualiti hubungan di ranjang bersama pasangan tercinta!

Seperti yang telah diketahui umum, seks adalah satu perkara yang penting dan bagus buat hubungan suami isteri. Tanpanya, kehidupan anda berdua boleh menjadi hambar.

Pun begitu, bukan hanya seks yang mampu memberi manfaat kepada anda dan pasangan, tidur tanpa memakainya juga boleh mendatangkan kebaikan.

Apabila sentuhan kulit ke kulit berlaku, maka pengeluaran hormon oksitosin atau lebih dikenali sebagai ‘hormon cinta’ akan terangsang.

Sekarang, anda sudah tahu tip untuk menghangatkan hubungan kalian! Maka, apa yang ditunggu-tunggu lagi? Boleh cuba semasa tidur malam ini.


Sakit Bahagian Bawah Belakang

Apa itu sakit bahagian bawah belakang?

Sakit bahagian bawah belakang adalah pengalaman yang cukup universal – hampir semua orang pernah merasainya dalam kehidupan. Bahagian bawah belakang – bermula daripada tulang rusuk terakhir, dipanggil sebagai bahagian Lumbar. Sakit di bahagian ini boleh menjadi sangat teruk dan merupakan salah satu alasan popular untuk tidak hadir ke kerja. Mujurlah, sakit ini selalunya akan bertambah baik dengan sendirinya. Sekiranya tidak, terdapat beberapa beberapa rawatan yang boleh digunakan.

Simptom sakit bahagian bawah belakang

Simptom boleh jadi pelbagai – daripada rasa sakit tumpul, hinggalah ke rasa tajam. Sakit tersebut boleh menyebabkan seseorang itu tidak mampu berdiri atau berjalan. Sakit bahagian bawah belakang yang akut boleh datang secara tiba-tiba, lazimnya selepas kecederaan daripada sukan atau angkat berat. Sakit yang melebihi 3 bulan dikira sebagai kronik. Sekiranya sakit tersebut tidak bertambah baik dalam masa 72 jam, sila berjumpa dengan doktor anda.

Simptom yang memerlukan rawatan segera

Sakit belakang yang sangat teruk akibat jatuh atau kecederaan perlu dilihat oleh pakar kesihatan. Tanda-tanda amaran yang perlu diberikan perhatian adalah hilang kawalan kencing atau buang air besar, kelemahan dan nyilu di bahagian kaki, demam, dan sakit ketika batuk atau bersin. Sekiranya anda mempunyai simptom atau tanda-tanda ini, sila berjumpa dengan doktor anda.

Ketegangan otot atau Sciatica?

Sakit belakang yang datang selepas angkat berat atau bersukan terlalu kuat lazimnya adalah disebabkan ketegangan otot. Kadang-kadang, sakit belakang boleh disebabkan oleh disk yang terkeluar/membonjol atau punah. Sekiranya disk yang terkeluar ini menekan saraf sciatic, rasa sakit yang menurun ke kaki daripada bontot boleh dirasai. Ini dipanggil sebagai Sciatica.

Punca sakit belakang:

Pekerjaan anda

Sekiranya kerja anda memerlukan anda untuk mengangkat atau menarik benda berat, atau apa-apa pergerakan yang membabitkan tulang belakang untuk berpusing, akan menyumbang kepada sakit bahagian belakang. Bagaimanapun, duduk di depan meja sepanjang hari juga mempunyai risikonya yang tersendiri, khususnya jika kerusi anda tidak sesuai dengan postur badan, mendorong kepada membongkok.

Beg anda

Walaupun anda menggalas beg di bahu anda, bahagian bawah belakang anda yang sebenarnya memberi sokongan kepada bahagian atas badan. Jadi, sekiranya beg anda terlalu banyak barang, ianya boleh membebankan bahagian bawah belakang anda, khususnya jika anda menggalasnya setiap hari.

Senaman anda

Terlalu kuat bersenam di gimnasium atau bermain di padang golf adalah punca paling kerap yang membawa kepada regangan otot yang terlampau sehingga terjadinya sakit belakang. Anda akan lebih terdedah sekiranya anda tidak aktif pada hari minggu, tetapi terlalu menekan diri anda pada hujung minggu.

Postur anda

Sokongan bahgain belakang anda adalah pada tahap terbaik apabila anda duduk tegak dan tidak membongkok. Ini bermakna, duduk tegak, bahu ke belakang dan kaki di atas tanah dengan selesanya memberi sokongan baik pada bahagian lumbar.

Disk membonjol

Vertebra-vertebra di tulang belakang anda di lapik dengan kusyen berunsur gel, berbentuk disk yang senar pudar dan terhakis akibat penuaan. Disk yang lemah akan cenderung untuk membonjol atau pecah, menekan saraf di tulang belakang. Ini yang dikenali sebagai disk membonjol dan ianya boleh membawa kepada sakit yang teruk.

Penyakit-penyakit kronik

Beberapa penyakit-penyakit kronik boleh membawa kepada sakit bahagian bawah belakang.

Stenosis tulang belakang adalah keadaan di mana berlakunya pengecilan laluan atau ruang di tulang belakang yang diisi oleh saraf tunjang.

Spondylitis merujuk kepada sakit belakang kronik akibat keradangan teruk bahagian sendi tulang belakang.

Fibromyalgia mengakibatkan sakit otot dan sendi yang menyeluruh termasuk sakit belakang.

Siapa yang berisiko untuk mendapat sakit bahagian bawah tulang belakang?

Kebanyakkan orang akan merasa sakit belakang pertama mereka sekitar usia 30-an dan kekerapan ini meningkat selepas usia 30 tahun. Sebab dan punca lain yang menyebabkan sakit bahagian bawah belakang adalah:

Berat badan berlebihan

Gaya hidup sedentar/tidak aktif

Pekerjaan yang melibatkan mengangkat benda-benda berat

Diagnosis sakit bahagian bawah belakang

Untuk membantu doktor anda untuk menentukan punca kesakitan anda, anda perlu menceritakan dengan spesifik sifat sakit tersebut, bila ianya bermula dan simptom atau tanda lain yang muncul akibat sakit itu dan juga sejarah penyakit kronik. Doktor anda mungkin akan membuat ujian x-ray, imbasan CT atau MRI.

Penjagaan di rumah untuk sakit bahagian bawah belakang

Sakit belakang akibat ketegangan otot biasanya akan sembuh dengan sendirinya namun terdapat beberapa perkara yang anda boleh lakukan untuk membuat keadaan lebih selesa untuk diri anda. Anda boleh meletakkan tuam panas atau mandi air panas untuk melegakan sakit tersebut buat seketika.

Dilema dalam rehat di atas katil

Sekiranya belakang anda sakit, anda mungkin rasa seperti tidak ingin bangun dan hanya berada di atas katil anda sahaja sepanjang hari. Sekiranya sakit tersebut adalah disebabkan keteangan otot, doktor mungkin akan mencadangkan untuk anda segera melakukan aktiviti-aktiviti normal anda. Kajian menunjukkan rehat dia atas katil selama satu hari atau lebih mungkin akan menyebabkan sakit tersebut menjadi lebih teruk dan mengurangkan tona dan keanjalan belakang anda.

Yoga

Terdapat peranan Yoga dalam membantu melegakan sakit belakang. Dalam satu kajian, mereka yang menjalani yoga selama 12 minggu mempunyai simptom sakit belakang yang lebih sedikit berbanding mereka yang menggunakan cara lain. Manfaat ini berkekalan berbulan lamanya setelah perserta berhenti menjalani yoga. Kajian ini membuktikan bahawa regangan konvensional turut berkesan dalam merawat sakit belakang. Pastikan jurulatih anda berpengalaman dalam menguruskan sakit belakang.

Terapi urutan

Urutan mungkin berupaya untuk mengurangkan sakit belakang yang kronik, lebih-lebih lagi jika digabungkan dengan senaman dan regangan. Kajian mendapati pesakit yang melakukan ketiga-tiga aktiviti tadi mampu untuk bergerak dengan lebih senang dan mengalami sakit jangka masa panjang atau pendek yang lebih sedikit.

Terapi fizikal

Sekiranya sakit belakang menyebabkan anda tidak aktif untuk sekian lama, program rehabilitasi untuk menguatkan bahagian belakang anda mungkin mampu membolehkan anda untuk melakukan semula aktiviti harian anda. Ahli terapi fizikal akan memberi panduan kepada anda untuk melakukan regangan, senaman kekuatan dan kardio berimpak rendah bagi membantu mengembalikan stamina dan kekuatan anda tanpa menyakitkan belakang anda.

Menguatkan bahagian belakang anda

Dua jenis senaman untuk menguatkan belakang anda adalah senaman ekstensi dan senaman fleksi. Dalam senaman fleksi, anda perlu bongkok ke depan untuk meregangkan belakang dan pinggul. Dalam senaman ekstensi, anda membongkok ke belakang untuk menguatkan otot yang menyokong bahagian bawah belakang. Contoh yang baik adalah mengangkat kaki sambil baring meniarap. Bergantung kepada punca sakit belakang anda, terdapat beberapa senaman yang anda tidak patut buat. Sekiranya anda menghidap sakit belakang, pastikan anda mendapat konsultasi doktor anda tentang senaman yang sesuai.

Mencegah sakit belakang

Tiada pencegahan muktamad untuk sakit belakang apabila anda semakin menua, namun terdapat beberapa langkah yang anda boleh lakukan untuk kurangkan risiko anda:

Kekalkan berat yang sihat

Kerap bersenam.

Angkat kaki, bukan belakang

Pastikan stesen kerja anda optimum

Hello Health Group
 tidak memberi nasihat perubatan, diagnosis atau rawatan.

Baca juga:

Bantu Isteri Anda Yang Menghidap Sakit Belakang

Pita Kinesiologi Untuk Sciatica Dan Sakit Bawah Belakang

Rawatan Sakit Belakang: Pilihan Rawatan Yang Tidak Melibatkan Pembedahan


Hb Ibu Rendah Masa Hamil Bahaya Pada Bayi Dalam Kandungan? Ini Jawapannya…

Apakah tanda Hb rendah ketika hamil ya? Adakah masalah tekanan darah rendah ini boleh mendatangkan kesan bahaya kepada bayi dalam kandungan?

Dalam perkongsian artikel ini ada jawapannya bersama cara penjagaan yang boleh diamalkan.

Untuk mendapatkan lebih banyak info tentang Kehamilan, sila dapatkannya
di sini.

Hb rendah ketika hamil: Kesannya kepada kehamilan

Sepanjang kehamilan
 semasa pemeriksaan pranatal, tekanan darah bakal ibu biasanya akan diperiksa.

Tekanan darah adalah ‘kekuatan darah’ kerana ia menolak dinding arteri semasa jantung mengepam. Ia boleh naik atau turun pada masa tertentu dalam sehari. Tekanan darah juga boleh berubah apabila anda berasa teruja atau gementar.

Bacaan tekanan darah memberikan maklumat penting tentang kesihatan anda dan
bayi dalam kandungan
.

Ia juga boleh menjadi cara untuk doktor menentukan sama ada anda mempunyai masalah kesihatan lain yang perlu diperiksa, se
perti preeklam
psia.

Perubahan yang berlaku semasa hamil juga boleh mempengaruhi kadar tek
anan dar
ah anda. Ini kerana sistem peredaran darah mengembang dengan cepat dan boleh menyebabkan penurunan tekanan darah.

Ia adalah keadaan biasa untuk tekanan darah menurun dalam 24 minggu pertama kehamilan.

Baca juga:

Antara
punca Hb rendah ketika hamil:

Dehidrasi

Anemia

Pendarahan dalaman

Tempoh
bed rest

lama

Ubat tertentu

Kead
aan jant
ung

Gangguan endokrin

Gangguan buah pinggang

Jangkitan

Kekurangan nutrisi

Tindak balas alahan

Maksud tekanan darah rendah

Garis panduan semasa mentakrifkan bacaan tekanan darah normal sebagai sistolik kurang daripada 120 mm Hg (nombor atas) dan melebihi 80 mm Hg diastolik (nombor bawah).

Doktor biasanya menentukan ia sebagai
tekanan darah rendah
 jika bacaan anda di bawah 90/60 mm Hg.

Pun begitu, terdapat individu yang mempunyai tekanan darah rendah sepanjang hidup mereka dan tidak mengalami sebarang gejala.

Bahaya tekanan darah rendah semasa mengandung

Amnya, mengalami tekanan darah rendah semasa kehamilan tidak perlu dikhuatiri melainkan anda mengalami gejala.

Penurunan yang terlalu rendah mungkin merupakan tanda masalah serius bahkan boleh mengancam nyawa. Ia boleh menyebabkan anda jatuh, mengalami kero
sakan orga
n atau kejutan.

Hb yang rendah juga boleh menjadi petanda
kehamilan ektopik
 – berlaku apabila telur disenyawakan ditanam di luar rahim wanita.

Bahayakah ia kepada bayi?

Terdapat banyak penyelidikan yang mengkaji tentang bagaimana tekanan darah tinggi semasa kehamilan memberi kesan kepada bayi. Pun begitu, data mengenai kesan tekanan darah rendah adalah terhad.

Sesetengah kajian mencadangkan bahawa Hb rendah boleh menyebabkan masalah seperti
stillbirth
 dan
berat lahir rendah.
 Pun begitu, terdapat faktor tambahan yang mempengaruhi kesan ini.

Lebih banyak penyelidikan diperlukan untuk memahami kesan tekanan darah rendah semasa hamil terhadap kesihatan bayi.

Tanda Hb rendah ketika hamil

Gejala tekanan darah rendah termasuklah:

Pening

Rasa berpusing terutamanya
ketika berdi
ri atau duduk

Pengsan

Loya

Keletihan

Penglihatan kabur

Kerap dahaga

Kulit lembap, pucat atau sejuk

Pernafasan laju atau pendek

Kurang fokus

Lakukan pemeriksaan doktor jika anda mengalami sebarang tanda Hb rendah ketika hamil.

Penjagaan diri

Jika anda mengalami gejala tekanan darah rendah seperti pening, perkara berikut boleh dicuba:

Elakkan bangun dengan cepat apabila duduk atau berbaring

Jangan berdiri untuk jangka masa lama

Makan hidangan dalam saiz kecil

Jangan
mandi air panas

Minum banyak air

Pakai pakaian yang longgar

Sebaik-baiknya, amalkan diet sihat dan seimbang serta mengambil
vitamin pranatal
 bagi mengelakkan sebarang simptom Hb rendah.

Jika terdapat gejala Hb rendah yang menjejaskan aktiviti harian anda, berundinglah dengan doktor.


Kurma: Bagaimana Kurma Mempengaruhi Kesihatan Anda

Ianya merupakan buah yang tidak asing lagi dengan penganut agama islam di Malaysia dan juga seluruh dunia khususnya ketika menjelmanya bulan mulia, bulan Ramadan. Menurut ajaran agama Islam, adalah disunatkan untuk berbuka puasa dengan memakan buah kurma terlebih dahulu sebelum menjamah makanan yang lain. Lantaran itu, populariti buah kurma ini melonjak ke paras yang luar biasa apabila bulan puasa menjelang tiba. Namun yang demikian, pengambilan buah ini bukan unik atau eksklusif untuk penganut agama Islam atau penghuni tanah Arab sahaja, buah ini juga turut dinikmati oleh warga dunia yang lain kerana rasanya yang manis di samping manfaat kesihatan yang dibekalkan oleh buah ini.

Kenali buah kurma dengan lebih lanjut

Ianya turut dikenali dengan nama buah tamar. Namun, nama saintifiknya adalah
Phoenix dactylifera
, dan ianya merupakan salah satu spesis tumbuh-tumbuhan dalam keluarga sawit atau palma (Arecaceae). Pohonnya mampu mencapai ketinggian sehingga 21 hingga 23 meter (dalam lingkungan 69 sehingga 75 kaki). Buah ini mempunyai bentuk yang mirip gabungan bentuk bujur dan bentuk silinder. Ianya mempunyai panjang sekitar 3 hingga 7 cm dan ukur lilit sekitar 2.5cm. Buah ini mempunyai julat warna yang luas dan jenis yang berbeza akan mempunyai warna yang berbeza – ianya boleh wujud dalam warna merah terang sehinggalah ke warna kuning terang. Buah ini juga mempunyai rasa yang manis dan apabila ia dikeringkan, 75 peratus daripada kandungannya adalah gula. Dari susunan genus,
P. dactylifera
 tergolong dalam genus Phoenix yang terdiri daripada 12 hingga 19 spesies liar.

Buah ini berupaya untuk membekalkan pelbagai jenis nutrisi penting dan ia juga merupakan sumber potasium dalam makanan yang baik. Apabila masak dan ranum, 80% daripada kandungannya adalah gula manakala pecahan yang lain terdiri daripada protein, serat dan juga saki baki elemen dan mineral seperti magnesium, zink, fluorin, kobalt dan juga boron. Indeks glisemik (indeks relatif yang menandakan keupayaan sesuatu sumber karbohidrat itu untuk meningkatkan bacaan gula dalam darah selepas ianya diambil) untuk buah ini bergantung kepada jenis buah kurma yang diambil – 35.5 (khalas), 49.7 (barhi), dan 30.5 (bo ma’an). Warna perang buah ini ditentukan oleh kandungan sejenis kompaun yang dikenali sebagai
dactylifric acid
.

Spesies tumbuh-tumbuhan ini ditanam dengan meluas merentasi Afrika Timur, Timur Tengah dan Asia Timur. Selain itu, ianya juga ditanam sebagai tumbuh-tumbuhan asli di banyak kawasan tropika dan subtropika seluruh dunia. Jumlah penghasilan keseluruhan buah ini adalah sekitar 8.5 juta tan metrik setiap tahun, dengan pengeluar terbesar adalah daripada
 rantau Timur Tengah dan juga Afrika Timur. Di Malaysia, terdapat beberapa jenis buah ini yang dijual dan popular dalam kalangan pengguna. Antaranya ialah:

Ajwa

Mabroom

Safawi

Sayer

Mazafati

Piarom

Kabkab

Zahidii

Medjool

Sejarah kurma

Walaupun asal pohonnya tidak diketahui atau dikenal pasti dengan tepat, terdapat kemungkinan besar bahawa ianya berasal daripada kawasan subur di antara Mesir Purba dan juga kerajaan kuno Mesopotamia, atau lebih tepat lagi, tanah negara Iraq masa kini. Menurut catatan fosil, pokok kurma dikatakan telahpun mula wujud sekurang-kuranganya 50 juta tahun yang lampau. Ianya telah menjadi makanan ruji di kawasan Timur Tengah dan juga Lembah Indus buat ribuan tahun. Terdapat juga penemuan arkeologi yang menunjukkan penanaman pohon kurma di Semenanjung Arab semenjak alaf ke-6 BCE. Terdapat juga penemuan bukti arkeologi yang lain yang menunjukkan bahawa pohon buah ini telahpun ditanam di Mehrgarh sekitar 7000 BCE, zaman Neolitik di kawasan Pakistan masa kini.

Dalam tamadun Rom purba pula, pohon-pohon Phoenix dactylifera merupakan tanaman yang popular di dalam kawasan taman-taman sekitar kerajaan Rom walaupun kemungkinan besar, ianya tidak mampu menghasilkan buah akibat daripada iklim di negara Itali. Ianya mula diperkenalkan kepada Mexico dan juga kawasan sekitar California masa kini oleh penakluk dan peneroka Sepanyol sekitar tahun 1765. Pada tahun 2017, negara Mesir mendahului pengeluaran pada tahun tersebut dengan hasil mereka sebanyak 1,590,414 tan diikuti oleh Iran (1,185,165), Algeria (1,058,559), Arab Saudi (754,761), dan juga Iraq (618,818).

Manfaat kesihatan daripada pengambilan kurma

Melihat kepada betapa meluasnya penanaman pohon kurma ini, pengaruhnya dalam dunia kulinari dan juga peranan yang dimainkannya dalam pemakanan di sebahagian besar dunia Arab dan juga benua Afrika, sudah tentu ramai yang akan terfikir dan tertanya-tanya tentang apakah manfaat kesihatan yang terdapat dalam buah istimewa ini. Bagi mereka yang kerap mengikuti rancangan memasak dan juga selalu membaca laman web kesihatan, tentunya anda pernah mendengar antara kebaikan dan juga kelebihan yang boleh anda dapati daripada pengambilan buah ini dalam diet harian anda. Bagi yang belum tahu, jangan risau, mari kita lihat apakah khasiat yang anda boleh dapati.

1. Pembekalan tenaga segera

Seperti yang diceritakan dalam bahagian awal artikel ini, buah ini mengandungi kandungan gula yang tinggi, mewakili 80 peratus daripada keseluruhan komposisi buah apabila sudah masak, dan membentuk 75 peratus daripada keseluruhan buah apabila ianya dikeringkan. Oleh yang demikian, pengambilan buah ini dapat memberikan tenaga daripada karbohidrat/ gula yang terdapat di dalamnya dengan cepat, mudah dan lazat. Atas sebab ini jugalah, ianya cukup popular sebagai makanan permulaan apabila sudah tiba waktu untuk berbuka puasa. Mereka yang inginkan tenaga sebelum memulakan rutin harian juga boleh menjadikan ianya sebagai sarapan. Buah ini boleh diambil begitu sahaja atau boleh juga disediakan dalam bentuk jus untuk dinikmati.

2. Membekalkan mineral dan vitamin yang penting untuk badan

Selain kaya dengan kandungan gula mudah untuk membekalkan tenaga, terdapat juga mineral-mineral penting yang terkandung di dalam buah kurma. Mineral-mineral ini termasuklah potasium, kalsium, magnesium, zat besi (iron) dan juga sodium. Selain mineral juga, buah ini turut mengandungi beberapa mineral penting dalam kandungan yang tinggi seperti vitamin B3 (Niacin), asid folik, vitamin K, vitamin B6 dan juga vitamin A. Kesemua mineral dan vitamin ini adalah penting untuk kesempurnaan fungsi badan seperti kelancaran aktiviti saraf, pelepasan tenaga daripada karbohidrat dalam makanan, kesejahteraan sel-sel badan, untuk membantu aktiviti enzim dan metabolisma badan, dan juga untuk pembentukan sel darah merah.

3. Sumber serat

Serat secara definisinya adalah komponen karbohidrat tumbuh-tumbuhan yang tidak boleh dipecahkan dan diserap oleh badan manusia. Ini kerana fisiologi badan kita tidak mempunyai enzim yang mampu untuk memisahkan ikatan antara rantaian karbohidrat tumbuhan. Peranan serat makanan dapat dibahagikan kepada tiga aspek penting iaitu penggemburan (bulking), kepekatan (viscosity) dan juga aspek penapaian (fermentation). Serat berupaya untuk meningkatkan isipadu makanan tanpa penambahan kalori. Ini membolehkan serat untuk menghasilkan rasa kenyang yang sama dengan pengambilan kalori yang lebih banyak, sekali gus mendorong seseorang itu untuk berasa kenyang dengan lebih lama dengan kalori yang lebih rendah. Kesan ini berupaya untuk mencegah penyakit berkaitan dengan pengambilan kalori yang tinggi seperti berat badan berlebihan, obesiti dan juga
kencing manis
. Selain itu, penggemburan tinja hasil daripada pengambilan serat juga memberikan kesan perlindungan kepada usus besar dan dubur. Pengambilan serat yang sedikit menyebabkan seseorang itu berisiko untuk menghidap penyakit seperti buasir dan juga anal fissure. Kajian juga menunjukkan bahawa pengambilan serat yang konsisten mengurangkan risiko seseorang untuk menghidap penyakit kanser usus. Akibat daripada pemekatan yang dilakukan serat, ianya menyebabkan lebih sukar untuk enzim memecahkan karbohidrat, sekali gus mengawal paras gula dalam darah khususnya selepas makan. Selain itu, serat yang boleh larut akan mengikat kepada asid hempedu dalam usus kecil, mengurangkan kemungkinan untuk ianya diserap semula ke dalam badan serta mengurangkan paras kolesterol dalam darah. Kolesterol yang rendah dalam darah adalah faktor pelindung daripada penyakit-penyakit berkaitan salur darah seperti penyakit jantung dan
angin ahmar (strok)
. Orang dewasa disyorkan untuk mengambil serat antara 30-37 gram sehari. Jika selama ini anda hanya mengenal sayur dan buah-buahan sebagai sumber serat, maka kurma boleh menjadi alternatif atau tambahan kepada sumber serat anda. Secawan buah kurma mengandungi 11.8 gram serat. Ini sudah hampir mencukupi separuh daripada keseluruhan keperluan serat harian anda yang dicadangkan.

4. Mengandungi antioksidan yang berupaya untuk mencegah penyakit seperti kanser

Antioksidan adalah suatu unsur yang menyahaktifkan radikal bebas di dalam badan (
free radicals
). Radikal bebas ini terhasil oleh beberapa laluan metabolisma badan dan ianya akibat ciri-cirinya yang tidak stabil, ia berupaya untuk mencederakan sel, tisu badan dan juga salur darah. Dalam jangka masa yang lama, kecederaan berulang ini boleh membawa kepada pelbagai penyakit seperti penyakit neurodegeneratif, penyakit kronik dan juga kanser. Antioksidan seperti vitamin E, asid fenolik (phenolic acid) dan juga vitamin A yang terdapat dalam buah tamar mampu untuk menyahaktifkan radikal bebas ini dengan memberikan elektron bebas untuk menstabilkannya. Satu kajian mendapati bahawa kurma jenis Khalas dikira sebagai jenis yang premium dan mengandungi kandungan antioksidan yang lebih tinggi berbanding yang lain. Sungguhpun begitu, keupayaan ini akan sedikit berkurangan jika buah tersebut dijemur di bawah matahari.

5. Mempunyai kesan antiradang

Apabila berlakunya keradangan di dalam badan, terdapat dua jenis enzim yang akan memainkan peranan iaitu enzim COX-1 dan juga enzim COX-2. Enzim COX-2 ini berkait rapat dengan penghasilan bahan keradangan (
inflammatory mediators
) dan juga mengambil bahagian dalam sesetengah ekspresi gen (
gene expression
) yang boleh membawa kepada pelbagai penyakit kronik dalam jangka masa yang panjang. Selain itu, ekspresi COX-2 secara berlebihan dalam sel tumor (enzyme overexpression) juga boleh menyumbang kepada pembesaran sel tumor tersebut. Untuk tujuan itu, keupayaan untuk menekan enzim COX-2 ini adalah sangat diinginkan. Menurut kajian yang melihat keupayaan ekstrak metanolik (
methanolic extract
) di dalam pelbagai jenis buah kurma, mereka mendapati bahawa kesemua jenis kurma yang dikaji mempunyai keupayaan untuk menghasilkan kesan antiradang yang sangat diingini ini dengan menekan aktiviti enzim COX-2.

Kesan sampingan kurma

Setelah membaca bab yang sebelumnya, tentu sekali anda akan tidak sabar untuk memulakan pengambilan kurma dalam diet harian anda. Namun yang demikian, setiap perkara itu bukan semuanya baik dan bergantung kepada cara pengambilan, kuantiti dan juga faktor-faktor persekitaran yang lain, ianya juga boleh menjadi sesuatu yang mendatangkan mudarat atau kesan sampingan yang tidak diingini. Untuk tujuan itu, bab ini akan melihat aspek kesan sampingan yang boleh berlaku dengan pengambilan buah ini.

Tinggi dalam kandungan karbohidrat dan gula

Karbohidrat merupakan polimer bagi nutrisi asas glukosa. Apabila lebih dari satu glukosa bergabung dan membentuk rantaian yang panjang dan bercabang, ianya membentuk struktur yang kita kenali sebagai karbohidrat. Pengambilan karbohidrat yang banyak mampu membekalkan tenaga yang banyak, dengan syarat, ianya digunakan. Oleh sebab itu, atlet profesional mengambil karbohidrat yang banyak bagi membekalkan badan mereka dengan jumlah tenaga yang tinggi bagi memenuhi keperluan tenaga harian mereka. Walaupun karbohidrat merupakan salah satu zat penting yang digunakan badan sebagai sumber tenaga utama, tetapi anda mungkin perlu berfikir semula jika ingin menjadikan buah kurma sebagai sumber karbohidrat utama untuk memenuhi pengambilan karbohidrat anda. Ini kerana secawan kurma mempunyai kandungan karbohidrat sebanyak 110 gram manakala keperluan karbohidrat anda hanya berkisar antara 300-400 gram sehari. Dalam 100 gram buah ini sahaja, terkandung gula sebanyak 66 gram. Ini melebihi had pengambilan gula yang dianjurkan iaitu 4 sudu makan setiap hari atau bersamaan dengan 50 gram. Dengan mengambil satu cawan sahaja buah ini, anda sudahpun memenuhi kira-kira 30% keperluan karbohidrat anda dalam sehari.

Ini menjadikan buah ini kurang selamat untuk mereka yang menghidap kencing manis dan juga untuk mereka yang berisiko untuk menghidap kencing manis. Rakyat Malaysia rata-ratanya mengamalkan gaya hidup sedentar walaupun mereka mengambil jumlah karbohidrat yang tinggi. Tanpa aktiviti yang memerlukan kalori yang tinggi, gula berlebihan ini akan disimpan di dalam hati dalam bentuk glycogen. Pertambahan glukosa susulan akan menyebabkan paras gula dalam darah menjadi tinggi dan dalam jangka masa panjang, akan menyebabkan kecederaan kepada salur darah di dalam saraf dan juga salur darah kecil. Selain itu, ianya juga boleh menyebabkan rintangan insulin. Susulan daripada pengambilan gula berlebihan dan rintangan insulin ini adalah penyakit kencing manis. Selain itu, lebihan gula dalam badan juga boleh melalui proses di mana ianya akan ditukarkan menjadi lemak. Pengumpulan lemak berlebihan akan menyebabkan seseorang itu berisiko untuk mendapat penyakit obesiti. Kecederaan salur darah akibat daripada produk akhir metabolisma gula berlebihan ini juga dapat menyebabkan penyakit salur darah koronari, yang akhirnya boleh membawa kepada penyakit jantung seperti serangan jantung akut dan juga kegagalan jantung. Alternatif lain adalah dengan mengambil buah kurma yang telah dijemur di bawah matahari (sundried dates) kerana ianya mengandungi kandungan gula yang lebih rendah berbanding buah biasa.

Sebagai konklusi, buah kurma mempunyai pelbagai khasiat dan sifat yang baik untuk kesihatan kita. Dari pembekalan tenaga yang cepat, sumber serat dan mineral yang bagus, sehinggalah keupayaannya untuk memberikan kesan antiradang dan perlindungan daripada radikal bebas, buah ini sejujurnya adalah buah yang patut menjadi sebahagian daripada diet harian anda. Namun begitu, seperti perkara lain, perhatikan kuantiti yang anda ambil kerana berlebihan dalam sesuatu itu akan membawa mudarat. Bertanyalah kepada pakar pemakanan jika anda ada soalan tertentu berkaitan dengan pilihan diet yang sihat untuk diri anda.

Hello Health Group
 tidak memberi nasihat perubatan, diagnosis mahupun rawatan.


Jangan Ingat Wanita Sahaja Yang Kena Penyakit Lupus, Lelaki Pun Berisiko, Tau!

Lupus merupakan sejenis penyakit yang berlaku apabila sistem imun badan bertindak menyerang tisu dan juga organ sendiri. Penyakit lupus juga merupakan sejenis penyakit autoimun dan sukar untuk didiagnosis disebabkan gejala yang seakan-akan penyakit lain.

Ada individu yang
lebih berisiko untuk menghidap lupus.
 Malah, lupus juga boleh berlaku disebabkan jangkitan, ubat-ubatan tertentu ataupun pendedahan terhadap cahaya matahari.

Walaupun masih belum ada penawar untuk penyakit ini, namun rawatan yang sedia ada dapat membantu untuk mengawal simptom yang pesakit alami.

Lupus juga didapati lebih kerap berlaku dalam kalangan wanita. Malah, risiko untuk wanita mengalami lupus 9 kali ganda melebihi lelaki. Namun, itu tidak bermaksud kaum Adam tidak mengalaminya.

Lelaki mempunyai simptom lupus yang lebih kurang sama dengan wanita. Walaupun begitu, ada beberapa ciri yang lebih menyerlah dalam kalangan lelaki berbanding wanita.

Sebagai contoh, lelaki yang menghidap lupus akan mempunyai
masalah buah pinggang yang lebih teruk
.

Sempena Hari Lupus Sedunia pada 10 Mei ini, kami ingin mengetengahkan kesan sebenar penyakit autoimun ini kepada umum.

Dalam masa yang sama, kami juga berharap agar tanggapan atau stigma bahawa penyakit lupus hanya berlaku pada wanita sahaja dapat dihapuskan.

Apakah simptom lupus dalam kalangan lelaki?

Sehingga hari ini, pakar tidak pasti mengapa lupus lebih banyak berlaku dalam kalangan wanita berbanding lelaki. Namun, mereka mendapati penyakit lupus merupakan sesuatu yang berlaku secara turun-temurun.

Tidak ada dua kes lupus yang mempunyai simptom yang serupa. Semua penghidap penyakit lupus
mempunyai tanda dan gejala yang berbeza-beza.

Kebanyakan pesakit lupus mempunyai episod serangannya atau
flare
 yang tersendiri. Pada awalnya, gejala dan simptom penyakit lupus akan menjadi teruk sebelum kembali normal atau hilang sepenuhnya untuk seketika.

Menurut
Lupus Foundation of America,
kajian menunjukkan lelaki yang menghidap lupus akan mengalami simptom seperti:

Bilangan darah rendah.

Masalah atau komplikasi jantung dan salur darah.

Demam yang tidak diketahui sebabnya.

Penurunan berat badan.

Antiphospholipid antibodies
(yang boleh meningkatkan risiko darah beku).

Penyakit buah pinggang.

Serositis (rasa sakit dada ketika menarik nafas).

Selain itu, pesakit juga mungkin mengalami gejala lain seperti:

Rasa penat yang amat sangat.

Sakit atau bengkak pada kawasan sendi.

Bengkak pada kawasan tangan, kaki dan di sekitar mata.

Pening kepala.

Penyakit lupus lebih teruk dalam kalangan kaum Adam

Kajian mendapati lelaki yang menghidap penyakit lupus mempunyai gejala yang lebih teruk daripada wanita. Walau bagaimanapun, punca utamanya masih belum dikenal pasti.

Malah, disebabkan lelaki amat jarang untuk menghidap lupus, mereka sukar untuk mendapatkan diagnosis yang betul.

Tambah lagi, diagnosis lupus juga merupakan satu perkara yang sukar untuk dilakukan.

Tidak ada satu ujianpun yang boleh memberikan jawapan ‘ya’ atau ‘tidak’ ketika mendiagnosis penyakit ini. Malah, simptom penyakit juga boleh berubah pada masa hadapan.

Oleh sebab itu, sukar untuk doktor menentukan apa sebenarnya yang sedang berlaku pada badan pesakit.

Menghidap lupus tidak akan menyebabkan lelaki
mengalami kesukaran untuk melakukan seks
 atau kebolehannya untuk menjadi seorang ayah.

Walau bagaimanapun, beberapa jenis ubat-ubatan yang digunakan untuk merawat lupus seperti
cyclophosphamide
boleh mempengaruhi tahap testosteron dan juga
bilangan sperma yang aktif.

Anda bukan bersendirian

Sukar untuk menerangkan penyakit lupus kepada orang lain disebabkan simptomnya yang tidak nampak dek mata kasar.

Namun, ia mungkin lebih sukar untuk lelaki disebabkan wujudnya stigma bahawa hanya wanita sahaja yang boleh menghidap lupus.

Pekerjaan juga boleh menjadi sesuatu yang amat sukar untuk pesakit lupus. Disebabkan lelaki merupakan ketua keluarga dan mempunyai tanggungjawab sendiri, kehilangan kerja merupakan sesuatu yang amat berat untuk mereka.

Ramai orang boleh terus bekerja selepas mendapat diagnosis lupus, walau bagaimanapun, ada beberapa perubahan yang perlu dilakukan oleh pesakit tersebut. Ini termasuklah masa kerja yang fleksibel, kerja dari rumah dan sebagainya.

Bukan itu sahaja, penyakit ini juga boleh memberikan impak yang negatif terhadap fizikal dan mental pesakit. Pada waktu ini,
sokongan daripada ahli keluarga dan sahabat terdekat amat penting.

Ambil masa untuk diri sendiri dan gunakannya untuk aktiviti seperti membaca, meditasi dan sebagainya. Cari juga aktiviti lain yang boleh menenangkan diri.

Akhir sekali, pastikan anda bersifat terbuka untuk
bercakap dengan orang lain
 yang turut menghidap penyakit yang sama seperti anda.

Individu ini boleh memberikan sokongan dan nasihat kerana mereka telah merasai apa yang anda lalui.

Kesimpulan

Tidak dinafikan, lelaki yang menghidap lupus mungkin akan mengalami kesukaran yang lebih besar berbanding wanita. Disebabkan mereka menghidap simptom yang lebih berat, jadi mereka mungkin akan
terkesan dari segi emosi dan juga jasmani.

Lupus tidak mempunyai simptom awal. Malah, simptom awalnya merupakan simptom untuk pesakit lupus itu sendiri.

Sebagai contoh, pesakit lupus mungkin akan alami gejala seperti rasa penat yang amat sangat, sakit sendi atau
ruam yang berbentuk rama-rama.
 Malah, simptom lupus juga berbeza mengikut individu.

Oleh sebab itu, marilah kita bersama-sama bangkit atas tanda solidariti bersama pesakit lupus sempena Hari Lupus Sedunia pada 10 Mei 2021.

Dengan cara inilah kita mampu membuang segala stigma dan mendedahkan impak sebenar penyakit autoimun ini kepada umum.


Kurang / Deprivasi Tidur

Definisi

Apa itu kurang / deprivasi tidur?

Kurang / deprivasi  tidur adalah semasa seseorang individu berasa kurang mengantuk daripada yang diperlukan untuk rasa sedar dan berjaga.

Apakah kebarangkalian kurang / deprivasi tidur?

Sesetengah individu seperti orang dewasa yang lebih tua dilihat lebih kebal terhadap kesan kurang / deprivasi tidur, sementara yang lain, terutamanya kanak-kanak dan orang dewasa yang lebih muda, lebih mudah untuk mendapat kesan tersebut. Sila berbincang dengan doktor anda untuk maklumat lanjut.

Simptom-simptom

Apakah simptom-simptom kurang / deprivasi tidur?

Simptom-simptom biasa bagi kurang / deprivasi  tidur adalah:

Mengantuk

Angin tidak baik

Letih

Cepat marah

Mood murung

Sukar mempelajari konsep baharu

Mudah lupa

Tidak boleh menumpukan perhatian atau kepala “kabur”

Kurang motivasi

Cemerkap

Selera makan bertambah dan mengidam makanan berkarbohidrat

Kurang nafsu seks (libido)

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

Jika anda mempunyai sebarang tanda atau simptom di atas atau mempunyai sebarang soalan, sila rujuk doktor anda. Tubuh setiap orang bertindak dengan cara yang berbeza. Berbincang dengan doktor mengenai apa yang terbaik untuk situasi anda.

Punca

Apakah punca kurang / deprivasi tidur?

Kurang / deprivasi tidur yang disengajakan

Sesetengah orang menganggap tidur hanya membuang masa dan menghalang diri mereka daripada tidur dengan sengaja agar mereka dapat melakukan perkara lain seperti hiburan, fokus kepada pelajaran atau mengaut keuntungan. Keadaan ini dilihat banyak berlaku kepada remaja dan golongan dewasa muda.

Kurang / deprivasi tidur tanpa sengaja

Orang yang tidak mendapat tidur yang cukup disebabkan oleh waktu kerja, tanggungjawab kepada keluarga atau pekerjaan yang mendesak.

Pola tidur-bangun yang konsisten

Tidur lewat, kerap berjaga malam atau bangun awal boleh menyebabkan kurang / deprivasi  tidur dan hutang tidur berkumpul.

Masalah perubatan

Punca tambahan bagi kurang / deprivasi  tidur termasuk masalah perubatan seperti depresi, apnea sekatan tidur, ketidakseimbangan hormon dan penyakit kronik yang lain.

Faktor-faktor risiko

Apakah yang meningkatkan risiko saya kepada kurang / deprivasi tidur?

Rujuk dengan doktor anda untuk maklumat lanjut mengenai faktor-faktor risiko bagi kurang / deprivasi tidur.

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit kurang / deprivasi tidur didiagnosis?

Sila berbincang dengan doktor anda untuk maklumat lanjut.

Bagaimana pesakit kurang / deprivasi tidur dirawat?

Rawatan bagi kurang / deprivasi tidur adalah untuk memenuhi keperluan biologikal tidur, mengelakkan daripada kurang / deprivasi  dan “bayar balik” hutang tidur yang terkumpul. Hanya satu cara sahaja yang boleh menghilangkan hutang tidur iaitu dengan mendapatkan tidur yang cukup. Bergantung kepada jumlah hutang tidur, ia akan mengambil masa untuk betul-betul pulih.

Bagi membayar balik hutang tidur, penting untuk mula mendapatkan tidur yang anda perlu, serta jam tambahan atau setiap malam sehingga hutang langsai. Selepas itu, jumlah tidur yang diperlukan boleh disambung semula tanpa jam tambahan.

Jika hutang tidur anda adalah beratus-ratus atau bahkan beribu jam, perkara ini masih boleh berjaya diselesaikan dengan usaha untuk menyusun semula obligasi, dan memberi masa yang cukup untuk sembuh. Anda akan tahu bahawa anda telah membayar balik hutang tidur anda apabila anda bangun dengan rasa segar dan tidak berasa terlalu mengantuk semasa waktu siang.

Jika kurang / deprivasi tidur masih berterusan dan simptom-simptom negatif berlanjutan meskipun anda telah mempraktik kaedah tidur bersih yang baik, anda disarankan untuk berunding dengan pembekal rawatan kesihatan anda.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani kurang / deprivasi tidur?

Berikut merupakan perubahan gaya hidup dan kaedah rawatan sampingan yang mungkin membantu anda mengatasi kurang / deprivasi tidur:

Tidur apabila sudah letih

Ikut rutin waktu tidur dan bangun dari tidur, pastikan waktu tersebut konsisten setiap hari dalam seminggu

Elakkan daripada makan 2-3 jam sebelum tidur

Jika tidak boleh tidur selepas 20 minit mencuba, pergi ke bilik lain dan cuba untuk tidur sehingga rasa mengantuk, kemudian kembali semula ke katil

Selalu terlibat dalam senaman di siang hari

Pastikan bilik tidur senyap, gelap dan bersuhu sejuk yang selesa

Tutup alat elektronik apabila anda mahu tidur.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bukan Rabun, Penglihatan Terjejas Akibat Keadaan Kesihatan

Apa punca mata kabur, tidak jelas dan tidak fokus ya?

Menurut Institut Mata Nasional (NEI), perubahan penglihatan adalah sebahagian daripada penuaan yang normal.

Bagi mereka yang sudah
mempunyai masalah penglihatan
(rabun) ia mungkin memerlukan anda melakukan pemerikasaan mata terkini.

Tetapi jika sebaliknya, anda mungkin perlu melakukan pemeriksaan keadaan kesihatan. Keadaan ini mungkin memberi isyarat sesuatu yang lebih serius.

Untuk mendapatkan lebih banyak info tentang Kesihatan Mata, sila dapatkannya
 di sini.

Punca mata kabur

Konjunktivitis

Konjunktivitis atau
mata merah
 biasanya disebabkan oleh adenovirus, iaitu virus yang boleh menyebabkan selesema, bronkitis dan sakit tekak.

Konjungtivitis biasanya hilang dalam satu hingga dua minggu tanpa rawatan, tetapi jika anda mempunyai simptom yang teruk, berbincang dengan doktor mengenai ubat-ubatan antibiotik atau antiviral.

Baca juga:

Diabetes

Pesakit diabetes
menghadapi risiko keadaan retinopati diabetes.

Retinopati diabetes disebabkan oleh gula dalam darah yang rendah yang mengakibatkan kerosakan pembuluh darah di retina.

Saluran darah yang rosak boleh menyebabkan pembengkakan bahagian retina dipanggil makula, dan boleh menyumbang kepada degenerasi makula.

Kemerosotan mata akibat diabetes ini boleh menyebabkan penglihatan kabur dan boleh menyebabkan kebutaan jika tidak didiagnosis dan dirawat dengan betul.

Sekiranya menghidap diabetes, pastikan anda mendapatkan pemeriksaan mata.

Punca mata kabur #Glaukoma

Orang berumur 60 tahun berisiko untuk
mendapat glaukoma
, keadaan penglihatan berkaitan dengan usia.

 Glaukoma disebabkan oleh tekanan tambahan di mata, yang merosakkan saraf optik, dan katarak, ia biasanya perlahan untuk berkembang.

Mereka dengan glaukoma menyedarinya kerana kehilangan penglihatan mengambil tempoh yang panjang.

Tekanan darah tinggi

Anda mungkin tahu bahawa tekanan darah tinggi boleh menyebabkan strok dan
penyakit jantung.

Apa yang anda tidak tahu ialah ia juga boleh menyebabkan strok mini mata
(vein occlusion)
. Pesakit tidak berasa sakit, tetapi apabila bangun tidur penglihatan mereka menjadi kabur.

Strok

Strok menghalang aliran darah di otak dan boleh menyebabkan penglihatan kabur, penglihatan berganda, atau kehilangan penglihatan yang tiba-tiba.

Mata kabur dan pening
 merupakan antara tanda-tanda
amaran strok
 lain, termasuklah lemah pada otot muka, masalah keseimbangan, kesukaran bercakap dengan jelas dan kehilangan deria dalam satu lengan.

Multiple Sclerosis
 (MS)

Penglihatan kabur yang tidak dijangka selalunya merupakan simptom terawal MS.

MS menyebabkan keradangan di sepanjang saraf optik yang menyambungkan mata ke otak.

Keadaan ini disebut neuritis optik, yang boleh menyebabkan penglihatan kabur, kehilangan penglihatan warna, dan kesakitan apabila anda menggerakkan mata.

Ia sering berlaku hanya dalam satu mata. Simptom MS, keterukan simptom, dan kekerapan simptom berbeza-beza antara pesakit.

Tumor otak, antara punca mata kabur

Tumor di mana-mana bahagian otak boleh menyebabkan tekanan berkembang di dalam tengkorak. Itu boleh menyebabkan banyak simptom, termasuk penglihatan kabur.

Tanda amaran lain dari
tumor otak
 termasuk mengantuk yang luar biasa, sakit kepala yang tidak akan hilang, kejang, loya, dan muntah.

Bila perlu berjumpa doktor?

Anda perlu berjumpa doktor secepat mungkin jika:

Penglihatan tiba-tiba berubah dan tidak menjadi lebih baik selepas anda
mengedip mata

Rasa sakit pada mata

Tidak boleh melihat di kawasan tertentu

Anda perlu melakukan pemeriksaan mata setiap dua hingga empat tahun ketika berusia di bawah 40 tahun, setiap tiga hingga lima tahun dari umur 40 hingga 54, sekurang-kurangnya setiap dua tahun selepas umur 55 tahun dan setiap tahun selepas umur 65 tahun.


Kesan Makanan Berasid kepada Kesihatan

Makanan berasid sebenarnya cukup baik untuk kesihatan manusia jika diambil dalam jumlah yang sesuai setiap hari. Makan terlalu banyak makanan berasid boleh menyebabkan pelbagai masalah kesihatan. Artikel di bawah akan memberikan anda maklumat lanjut  mengenai perkara ini.

Makanan Berasid dan Risiko Kesihatan

jangkitan bakteria dan virus

Makan makanan berasid mewujudkan persekitaran berasid yang sesuai untuk perkembangan virus dan bakteria, menyebabkan badan anda lebih terdedah kepada jangkitan bakteria dan virus.

asidosis

Komplikasi pengambilan berlebihan makanan berasid dipanggil asidosis. Kes asidosis yang ringan boleh meningkatkan tahap radikal bebas dalam badan yang mengurangkan tenaga selular anda.

Asidosis telah dikenali sebagai penyumbang utama kepada tekanan. Ia juga meningkatkan tahap kortisol. Akibatnya, anda mungkin sukar untuk tidur dengan baik. Di samping itu, asidosis boleh menyebabkan peningkatan lemak badan, hormon pertumbuhan yang lebih rendah,
batu karang
,serta jisim otot berkurang.

Risiko ketidakseimbangan

Tahap pH air tulen ialah 7.

Fungsi badan anda biasanya pada paras pH 7.35 dan 7.45.

Jika tahap pH anda lebih rendah daripada 7.35, anda mungkin mengalami asidosis dan sistem saraf pusat merundum.

Jika tahap pH anda adalah lebih rendah daripada 7, anda akan mengalami kes asidosis yang teruk, di mana anda mungkin mendapat komplikasi koma, atau lebih teruk lagi, boleh membawa maut.

Apabila paras pH anda lebih tinggi daripada 7.45, anda mengalami alkalosis. Alkalosis bertanggungjawab menyebabkan sistem saraf hipersensitif, oleh itu, anda mungkin mengalami sawan dan kekejangan otot.

Risiko kesihatan yang lain

Jika anda mengambil terlalu banyak makanan yang berasid, anda mungkin mengalami kemurungan, kelesuan, kulit kering, sakit kepala, perubahan mood, jerawat, gusi sensitif,
rambut dan kuku rapuh,
serta masalah penghadaman.

Makanan Yang Membentuk Asid

Semua jenis produk tenusu.

Ikan air sejuk, kerang, daging, lembu, haiwan liar, ayam.

Alkohol, minuman ringan, kopi, soya, marjerin, vitamin sintetik, ubat preskripsi dan protein whey.

Secara umumnya, buah-buahan sitrus mengandungi tahap pH lebih tinggi daripada jus buah-buahan lain. Walau bagaimanapun, ini tidak bermakna bahawa anda boleh minum jus buah-buahan lain tanpa kawalan. Buah-buahan yang mempunyai tahap pH tertinggi adalah lemon (atau limau), nanas, tomato, plum biru, oren, buah delima, epal, anggur, limau gedang, beri biru, pic dan mangga. Menggunakan straw sambil minum jus buah-buahan tersebut akan membantu anda mengurangkan risko jus yang mengandungi asid sampai terus ke gigi anda. Dengan cara ini, anda boleh mencegah hakisan gigi.

Sama seperti mana-mana jenis makanan, makanan yang berasid, jika diambil terlalu banyak, boleh menyebabkan pelbagai masalah kesihatan yang serius. Oleh itu, rancang
pelan pemakanan seimbang
 untuk kekal sihat.


Liken planus

Definisi

Apa itu Liken planus?

Liken planus ialah satu keadaan kronik yang melibatkan kulit dan lapisan mulut. Ia kebiasaannya bersifat sementara, selama 10 tahun secara purata, dan paling kerap melibatkan dewasa berumur antara 30 dan 60 tahun.

Pada kulit, liken planus muncul sebagai kelompok benjolan kecil, gatal berwarna ungu kemerahan dan berbentuk rata di bahagian atasnya. Ia kebiasaannya di bahagian lengan dan peha. Di mulut (juga digelar liken planus mulut) ia mempunyai dua jenis yang asas:

Liken planus reticular yang datang dari garisan putih halus bercorak seperti renda yang muncul di dalam pipi, gusi dan lidah. Kebiasaannya jenis ini tidak memerlukan rawatan. Ia tidak mempunyai simptom dan tidak menyakitkan.

Liken planus erosif menyebabkan luka atau hakisan pada lapisan mulut. Seperti jenis reticular, luka ini terbentuk di pipi, lidah dan gusi. Liken planus erosif kebiasaannya memerlukan rawatan. Doktor mungkin mempreskrip ubat anti-radang yang kuat untuk membantu menghadapi rasa sakit.

Apakah kebarangkalian Liken planus?

Liken planus sangat kerap berlaku. Ia kebiasaannya berlaku lebih kepada perempuan berbanding lelaki. Ia boleh berlaku pada semua peringkat umur. Ia boleh diuruskan dengan mengurangkan faktor risiko. Sila berbincang dengan doktor untuk maklumat lanjut.

Simptom-simptom

Apakah simptom-simptom Liken planus?

Tanda-tanda dan simptom-simptom liken planus mulut berlaku di membran mukus mulut.

Rupa bentuk.
Ia mungkin kelihatan seperti:

Tompokan tisu yang terangkat, berwarna putih dan seperti renda;

Tompokan tisu yang sakit, bengkak dan merah;

Luka yang terbuka;

Lokasi.
Ia mungkin berlaku di:

Bahagian dalam pipi ialah lokasi paling kerap;

Gusi;

Lidah;

Tisu bahagian dalam bibir;

Lelangit;

Sakit atau tidak selesa

Luka liken planus yang radang dan merah atau luka terbuka boleh menyebabkan rasa terbakar atau sakit. Tompok renda putih mungkin tidak membuatkan rasa tidak selesa apabila ia muncul di bahagian dalam pipi tetapi boleh menyakitkan jika berlaku di lidah.

Tanda-tanda dan simptom-simptom lain.
Ia termasuk:

Perubahan pada rasa jika berlaku di lidah;

Sensitif pada makanan panas atau pedas;

Pendarahan atau iritasi apabila memberus gigi;

Keradangan pada gusi (gingivitis);

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Sila berjumpa doktor atau doktor gigi jika anda:

Melihat luka di dalam mulut yang tidak pulih;

Mempunyai tompok putih atau merah di dalam mulut;

Sakit mulut;

Mengalami pendarahan berulang di dalam mulut semasa memberus gigi atau flossing;

Melihat perubahan pada rupa mulut dan rasa;

Mempunyai luka pada kulit, alat kelamin, kepala atau kuku;

Parut pada membran lutsinar (konjunktiva) yang tidak dapat dijelaskan yang menutup bahagian putih pada mata;

Radang pada saluran telinga (otitis) yang tidak memberi respon kepada rawatan atau tidak mempunyai diagnosis atau sebab yang jelas.

Punca

Apakah Punca Liken planus?

Sebab yang tepat tidak diketahui. Sel-sel imun yang secara normalnya melindungi kita dengan menghancurkan bakteria atau virus mula menyerang kulit dan lapisan mulut.

Faktor-faktor Risiko

Apakah yang meningkatkan risiko saya kepada Liken planus?

Terdapat banyak faktor risiko. Antaranya:

Penjagaan mulut yang tidak baik;

Merokok;

Mengambil alkohol;

Penyakit virus seperti hepatitis C;

Terdedah kepada sesetengah bahan kimia yang bertindak sebagai alergen;

Sejarah liken planus dalam keluarga.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Liken planus didiagnosis?

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakan liken planus didiagnosis?

Liken planus didiagnosis melalui simptom yang anda alami. Ujian-ujian lain boleh membantu mengesahkan diagnosis seperti:

Biopsi;

Ujian alergik;

Ujian hepatitis C, jika diperlukan.

Bagaimana pesakit Liken planus dirawat?

Dalam kebanyakan kes, ia tidak memerlukan rawatan.

Dalam kes yang mengalami rasa tidak selesa atau simptom yang teruk, doktor boleh mempreskrip ubat-ubatan termasuk:

Retinoids yang diambil secara topical atau melalui mulut;

Kortikosteroid yang diambil secara topical, melalui mulut atau suntikan;

Antihistamin;

Krim bukan steroid yang diambils secara topical.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Liken planus?

Ia mungkin susah untuk mengelakkan liken planus mulut tetapi untuk membuatkan lapisan mulut anda kekal sihat, adalah disyorkan untuk anda:

Berhenti merokok (jika anda merokok)

Elakkan mengambil alkohol dalam kuantiti yang banyak

Dapatkan diet yang sihat dan seimbang termasuk banyak buah-buahan dan saur-sayuran

Anda juga perlu memastikan kebersihan mulut yang baik dengan memberus gigi sekurang-kurangnya 2 kali sehari, mendapatkan pemeriksaan gigi secara berkala supaya apa-apa masalah pada gigi atau mulut anda dapat dikenal pasti dan dirawat awal.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bayi 3 Bulan Sudah Boleh Duduk? Ini Bahayanya Jika 'Paksa' Baby Duduk Terlalu Awal!

Bolehkah bayi 3 bulan didudukkan atau perlu menunggu beberapa bulan lagi? Adakah terdapat bahaya jika si kecil duduk lebih awal daripada tempoh yang sepatutnya?

Dalam perkongsian artikel ini,
parents
 akan mengetahui umur berapa bayi boleh duduk dan cara yang dibenarkan untuk membantu mereka.

Untuk mendapatkan lebih banyak info tentang Keibubapaan, sila dapatkannya
di sini.

Umur berapa bayi boleh duduk?

Bagi menjawab pertanyaan sama ada bolehkah bayi 3 bulan didudukkan atau tidak, jawapannya adalah ia bergantung kepada si kecil itu sendiri.

Ini kerana terdapat
perbezaan pada usia bagi setiap bayi
– ada yang dapat menguasai kemahiran duduk ini dengan cepat dan terdapat juga bayi yang memerlukan lebih banyak masa.

Kebiasaannya pada sekitar us
ia 3-5 bu
lan, bayi mungkin sudah dapat duduk dengan bantuan dan akan jatuh jika tiada sokongan sekitarnya seperti bantal atau tangan anda.

Sebagai ibu bapa
, anda mungkin perasan semasa berusia 4 bulan, bayi akan mula menunjukkan minat untuk duduk sambil mengangkat kepala dan bahu ketika dibaringkan secara
terlentang
.

Menjelang usia 5 bulan,
kebanyakan bayi belajar
 cara meletakkan tangan ke hadapan dengan menghulurkan lengan untuk menahan diri – seperti kedudukan ‘tripod’.

Bayi biasanya dapat duduk dengan sendiri pada lingkungan usia 6-7 bulan. Sebelum itu, mereka perlu mempunyai kemahiran untuk menyokong bahagian kepala bagi mengelakkan daripada tergolek.

Sebagai permulaan, bayi mungkin hanya dapat duduk tanpa sokongan untuk tempoh beberapa saat hingga 1 minit sebelum terjatuh.

Apabila otot menjadi lebih kuat dan keseimbangan terbentuk, mereka pasti dapat duduk untuk jangka masa lebih lama. Ia biasanya berlaku pada sekitar 7-8 bulan.

Manakala
bagi bayi pramatang
, mereka mungkin akan dapat mencapai kejayaan ini lewat 1 atau 2 bulan berbanding
si kecil yang dilahirkan cukup bulan
.

Bolehkah bayi 3 bulan didudukkan? Kenal pasti tanda si kecil sudah bersedia

Umumnya, tanda kesediaan untuk duduk adalah apabila bayi boleh berguling dan menyokong kepalanya dalam keadaan tegak.

Kebanyakan bayi pada usia 4-5 bulan masih belum mampu untuk menampung sepenuhnya kepala mereka apabila diletakkan dalam posisi duduk.

Umur berapa bayi boleh duduk adalah bergantung kepada kesediaan mereka sendiri. Bagaimana untuk mengetahuinya?

Semasa
bayi berbaring terlentang
, pegangkan kedua-dua tangan mereka dan tarik secara perlahan-lahan.

Ketika menarik tangan mereka, perhatikan sama ada kepala mereka terangkat sama atau jatuh ke belakang. Jika jatuh ke belakang, maka anda harus menunggu. Ini kerana
kepala bayi
 haruslah mengikut bah
agian bad
an atas mereka apabila lengan ditarik.

Bolehkah bayi 3 bulan didudukkan? Ini bahayanya jika terlalu awal

Bayi duduk terlalu awal mungkin akan mengganggu
proses perkembangan
 semula jadi kemahiran mereka – yang memainkan peranan penting dalam pembelajaran dan perkembangan pada kemudian hari nanti.

Sebagai contoh, bayi yang dapat duduk lebih awal biasanya akan kurang
melakukan
tummy time
.

Baca juga:

Keadaan ini sekali gus bermakna mereka akan jarang melakukan pergerakan dan latihan pengukuhan.

Ini juga menyebabkan mereka kurang peluang untuk membangunkan refleks penting bagi membolehkan
bayi merangkak
, merayap dan duduk dengan selamat serta mengekalkan postur tegak yang kuat tanpa terjatuh atau terhantuk kepala.

Bolehkah bayi 3 bulan didudukkan? Sebenarnya seperti yang dinyatakan pada awal tadi, si kecil harus dan mesti dapat menguasai kawalan kepala. Mereka juga harus boleh melaraskan kedudukan kepala secara automatik sebagai tindak balas kepada pergerakan yang dilakukan.

Ini penting dalam menggalakkan perkembangan keseimbangan yang sihat, kawalan otot mata lancar dan perkembangan persepsi visual.

Seperkara yang perlu anda ketahui, kawalan kepala akan dapat diperolehi dengan lebih cepat ketika bayi dalam kedudukan perut (
tummy time
) berbanding kedudukan lain.

Contoh kerusi bayi, Bumbo Seat

Penggunaan kerusi bayi seperti
Bumbo seat
atau
walker
 harus dielakkan
 kerana ia memaksa bayi di bawah
usia 6 bulan
 untuk berada dalam posisi duduk serta menjejaskan peluang mengembangkan otot yang diperlukan untuk merangkak.

Kesimpulan

Jadi bolehkah bayi 3 bulan didudukkan? Sebaiknya anda tunggu sehingga si kecil berusia 4 bulan sebelum cuba mendudukkan mereka kerana bayi biasanya akan mula duduk dengan bantuan sekitar usia 4-6 bulan.

Menjelang usia 9 bulan, mereka dapat duduk tanpa sebarang bantuan. Namun suka untuk diingatkan bahawa ini adalah anggaran dan
setiap bayi berkembang pada kadar yang berbeza
.

Ibu bapa boleh memberikan sokongan fizikal kepada bayi sambil membantu mereka membina kekuatan dan kemahiran yang diperlukan untuk duduk tegak.

Diharapkan persoalan mengenai bolehkah bayi 3 bulan didudukkan terjawab dalam perkongsian artikel Hello Doktor kali ini.

Sekiranya terdapat sebarang kebimbangan dan keraguan mengenai perkembangan bayi, anda amat disarankan untuk
berunding dengan pakar pediatrik
 bagi mendapatkan lebih kepastian.

Jika si kecil anda masih tidak boleh duduk tegak walaupun sudah berusia sekitar 6 bulan, sebaiknya lakukan pemeriksaan doktor.


Bagaimana Perentak Jantung (Pacemaker) Berfungsi?

Perentak jantung (pacemaker) merupakan alat elektronik yang membantu jantung berdetak dengan normal. Antara keperluan penggunaan perentak jantung adalah
heart block
dan bradikardia. Pendetak jantung memantau dan merawat rima jantung agar anda dapat menjalani kehidupan yang normal.

Apa itu Bradikardia?

Bradikardia adalah denyutan jantung yang perlahan, biasanya kurang daripada 60 denyutan seminit. Oleh kerana ruang jantung anda tidak mengalami kontraksi dengan kekerapan yang mencukupi  untuk membekalkan jumlah darah yang betul, tubuh anda tidak mendapat oksigen dan nutrien yang mencukupi untuk berfungsi dengan baik. Akibatnya, anda mungkin berasa letih atau pening, mempunyai sesak nafas, atau pengsan.

Bagaimana Perentak Jantung (Pacemaker) Berfungsi

Alat perentak jantung mengandungi komputer dengan bateri kecil, yang biasanya dipasang dalam dada anda, dan satu atau dua wayar, yang disambungkan kepada alat tersebut. Perentak jantung terus memantau rima jantung anda dan menyampaikan tenaga elektrik (seperti yang diprogramkan oleh doktor anda) untuk mempercepatkan jantung anda jika ia berdegup terlalu perlahan.

Perentak jantung anda juga menyimpan maklumat mengenai jantung anda. Ini membolehkan doktor anda menilai terapi yang ditetapkan untuk rima jantung anda dan mengubah tetapan perentak jantung jika perlu.

Bateri Perentak Jantung (Pacemaker)

Seperti mana-mana bateri, bateri perentak jantung anda akan kehabisan. Disebabkan bateri tersebut terkandung dalam perentak jantung secara kekal, ia tidak boleh digantikan apabila tenaganya habis. Jadi jika bateri anda habis, seluruh alat perentak jantung anda perlu diganti. Hayat bateri ini bergantung pada tetapan program doktor anda dan berapa banyak terapi yang anda terima.

Perentak jantung anda akan selalu memeriksa baterinya sendiri. Di samping itu, doktor anda akan menyemak untuk melihat berapa banyak tenaga bateri anda yang tersisa pada setiap lawatan susulan.

Risiko Implantasi Perentak Jantung

Walaupun komplikasi jarang berlaku, penting untuk mengetahui bahawa terdapat risiko yang berkaitan dengan implantasi sebarang alat. Anda harus berbincang dengan doktor tentang risiko-risiko ini, termasuk yang berikut.

Beberapa risiko yang dihadapi semasa prosedur implan termasuk, tetapi tidak terhad kepada, yang berikut:

Pendarahan

Pembentukan darah beku

Kerosakan kepada struktur berdekatan (tendon, otot, saraf)

Tertusuk pada paru-paru atau vena

Kerosakan jantung (penembusan atau kerosakan tisu)

Aritmia berbahaya

Serangan sakit jantung

Strok

Kematian

Beberapa risiko yang dihadapi selepas sistem perentak jantung dimasukkan termasuklah:

Anda mungkin mengalami jangkitan

Anda mungkin mengalami hakisan kulit berhampiran peranti anda

Perentak jantung boleh bergerak daripada tapak implan asal

Elektrod mungkin bergerak keluar dari jantung

Elektrod mungkin menyebabkan kesan kerengsaan atau merosakkan pada tisu sekitarnya, termasuk tisu jantung dan saraf

Anda mungkin menghadapi kesukaran menghadapi alat peranti yang diimplan

Alat ini mungkin dihalang daripada berdetak kerana gangguan elektromagnet

Anda mungkin menerima terapi perentak apabila tidak diperlukan

Alat ini mungkin tidak dapat mengesan atau merawat rima jantung anda dengan sewajarnya

Kerosakan alat boleh mengganggu terapi

Pastikan anda berbincang dengan doktor anda supaya anda memahami sepenuhnya semua risiko dan faedah yang berkaitan dengan implantasi sistem perentak jantung. Doktor anda akan bekerjasama dengan anda untuk menentukan jenis perentak jantung yang terbaik untuk anda.


Cirit-Birit Selepas Makan Makanan PEDAS? Ini Sebabnya Yang Perlu Anda Tahu

Siapa yang tidak pernah mencuba makan ayam goreng pedas keluaran sebuah syarikat makanan segera satu ketika dahulu? Tetapi tahukah anda kesan pengambilannya kepada sistem penghadaman? Ini penjelasannya.

Untuk mendapatkan lebih banyak info tentang Sistem Penghadaman, sila dapatkannya
di sini.

Kegilaan makan ayam goreng

Ketika pelancaran ayam goreng baru daripada McDonald’s dahulu, ramai yang telah menyerbu kedai makanan segera tersebut bagi merasai sendiri keenakan ayam goreng yang disaluti kepedasan tiga kali ganda berbanding edisi biasa.

Ada yang mungkin ingin makan ayam goreng pedas ini kerana minat semula jadi terhadap
makanan-makanan pedas
; ada juga yang inginkan menyahut cabaran daripada kawan-kawan
.

Apa jua tujuan anda dalam mendapatkan hidangan tersebut, yang pastinya sebilangan besar daripada mereka yang telah mencuba ayam goreng tersebut, mengalami gejala cirit-birit tidak lama selepas itu.

Rasa cirit birit ini juga d
i
ikuti
 oleh rasa pedih seakan terbakar di bahagian pembukaan dubur mereka. Apa yang sedang berlaku?

Makan ayam goreng pedas: Bahan yang terdapat di dalamnya

Untuk memahami bagaimana
gejala cirit-birit
 dan ketidakselesaan abdomen boleh berlaku dengan pengambilan makanan pedas, anda perlu memahami terlebih dahulu apa yang menyebabkan suatu hidangan yang dicampur dengan cili atau lada itu mempunyai rasa yang pedas.

Bahan yang terdapat dalam cili atau lada yang bertanggungjawab untuk menghasilkan rasa
‘hot and spicy’
 ini adalah capsaicin.
 Apabila diambil, ia akan melekat kepada reseptor TRPV1.

Dalam keadaan biasa, reseptor ini akan diaktifkan apabila
terjadinya kecederaan sel dan juga haba yang panas. Reseptor ini kemudiannya akan menghantar isyarat sakit bercampur rasa panas kepada sistem saraf.

Namun yang demikian, Capsaicin juga berupaya untuk mengaktifkan reseptor ini, menghasilkan gabungan isyarat haba dan sakit.

Selain capsaicin, terdapat juga beberapa kompaun semula jadi dalam tumbuh-tumbuhan yang lain yang berupaya untuk memberikan rasa pedas dan panas yang sama. Antaranya adalah piperine dalam lada hitam, gingerol dalam akar halia dan juga kompaun allyl isothiocyanate dalam lobak kuda.

Makan ayam goreng pedas: Mengukur tahap kepedasan

Satu skala ukuran digunakan untuk mengukur rasa pedas pada cili dan lada iaitu skala Scoville. Skala Scoville telah direka oleh seorang ahli farmasi dari Amerika Syarikat dan ia berfungsi dengan cara mengukur kepekatan kompaun capsaicinoid.

Cara kepekatan kompaun ini diukur dalam sesuatu bahan adalah dengan menggunakan
High Performance Liquid Chromatography
 (HPLC). Unit yang diguna pakai untuk skala ini adalah
Scoville Heat Unit
(SHU).

Untuk melihat perbezaan antara SHU lada yang berbeza, berikut merupakan SHU untuk tumbuh-tumbuhan tertentu:

0 – 100 SHU

Contoh bahan makanan di dalam kumpulan ini adalah lada kembung dan Pimento.

100 – 1000 SHU

Contoh bahan makanan di dalam kumpulan ini adalah lada pisang (banana pepper) dan juga Cubanelle.

1000 – 10,000 SHU

Contoh bahan makanan di dalam kumpulan ini adalah lada Guajillo dan juga Jalapeno.

10,000 – 100,000 SHU

Contoh bahan makanan di dalam kumpulan ini adalah lada Malagueta dan juga lada Cayenne.

100,000 – 350,000 SHU

Contoh bahan makanan di dalam kumpulan ini adalah Habanero dan juga lada Scotch Bonnet.

350,000 – 800,000 SHU

Contoh bahan makanan di dalam kumpulan ini adalah Savina merah (Red savina) dan juga
chocolate habanero.

800,000 – 3,200,000 SHU

Contoh bahan makanan di dalam kumpulan ini adalah
Carolina reaper,

Pepper X
dan juga lada
Dragon’s breath
.

Baca juga:

Bagaimana makanan pedas mengganggu sistem penghadaman?

Jika anda pernah makan ayam goreng pedas tersebut atau mana-mana makanan pedas, mungkin anda pernah terfikir mengapa makanan yang memberikan rasa hangat dan pedas ketika masuk ke dalam mulut anda, turut menghasilkan sensasi yang sama
apa
bila ianya keluar?

Jawapannya adalah kerana reseptor yang sama yang terdapat pada bahagian dalaman mulut anda (TRPV1), juga terdapat pada bahagian-bahagian badan yang lain, khususnya sepanjang sistem gastrousus anda termasuklah bahagian dubur.

Capsaicin yang ada dalam makanan anda boleh mengaktifkan reseptor-reseptor TRPV1 yang terdapat di sepanjang laluan gastrousus anda. Pengaktifan inilah yang menyebabkan anda rasa tidak selesa,
sakit perut
 dan juga
mengalami
gangguan dari segi penghadaman makanan.

Memandangkan badan anda mentafsir kepedasan itu sebagai ses
u
a
tu yang panas, badan anda akan cuba untuk menstabilkan keadaan dengan melakukan tindakan penyejukan.

Ini termasuklah kesan seperti penghasilan peluh, lendiran tambahan pada bahagian hidung dan darah lebih banyak bergerak ke muka sehingga menjadi merah.

Tidak berakhir di situ, usus anda juga akan bertindak untuk cuba menyejukkan makanan yang melaluinya dengan cara merembeskan lebih banyak air. Oleh sebab itu, najis anda akan menjadi lebih cair dan seseorang itu cenderung untuk mengalami cirit-birit.

Tambahan lagi, apabila anda makan ayam goreng pedas atau cili (lada), bahan aktif capsaicin tidak dihancurkan atau dihadam sepenuhnya sepanjang melalui
sistem gastrousus
 anda. Ini membolehkannya untuk menghasilkan rasa panas dan terbakar yang sama di sekitar kawasan dubur anda selepas anda membuang air besar.

Sebagai konklusi, seperti makanan-makanan lain di dalam dunia ini, makanan pedas perlu diambil dalam kadar yang bersesuaian dan bukannya dalam kuantiti yang banyak supaya tidak mendatangkan mudarat.

Dengan pengambilan yang betul, makanan pedas yang mengandungi cili atau lada sebenarnya boleh memberikan pelbagai manfaat kesihatan hasil daripada kandungan antikoksidan yang terdapat di dalamnya.


Perubahan Gaya Hidup Ini Boleh Bantu Rawat Masalah Gastrik Anda, Cubalah!

Kerap alami rasa sakit perut
 disebabkan gastritis? Jangan risau Hello Doktor ada cara mudah untuk rawat gastrik melalui perubahan gaya hidup.

Untuk mendapatkan lebih banyak info tentang Sistem Penghadaman, sila dapatkannya
di sini.

Masalah sakit perut gastritis

Gastrik secara amnya
 bukanlah satu keadaan kesihatan yang berbahaya. Namun, ia masih berpotensi menyebabkan beberapa komplikasi seperti:

Duodenum

Pendarahan perut dan muntah darah.

Ulser perut

Kanser perut

Kondisi kesihatan yang kerap berlaku
 ini boleh diuruskan jika mengikut kaedah yang betul.

Baca selanjutnya untuk mengetahui bagaimana cara mengubati gastrik.

Baca juga:

Rawat gastrik dengan mengubah gaya hidup

Beberapa perubahan pada
tabiat dan gaya hidup anda
 mungkin membantu mengurangkan insiden gastrik. Anda boleh cuba:

Ambil hidangan lebih ringan tetapi dengan lebih kerap
– jika anda
sering mengalami masalah ketidakhadaman
, hidangan yang ringan dan kecil boleh membantu mengurangkan kesan tindakan asid di dalam perut.

Elakkan makanan yang ‘tajam’
– contohnya adalah makanan pedas, berasid, bergoreng atau berlemak.

Tinggalkan alkohol dan rokok
– dua amalan ini boleh menghakis lapisan mukosa di dalam perut anda.

Berhati-hati menggunakan ubat tahan sakit
– kurangkan penggunaan ubat dalam kumpulan NSAIDs. Panadol dan paracetamol adalah lebih selamat untuk perut bagi rawat gastrik.

Senarai ubat gastrik paling berkesan

Dalam sebahagian kes gastrik,
perubahan gaya hidup semata-mata
 tidak mampu mengawal simptom dan penyakit.

Anda mungkin perlu mendapatkan bantuan daripada ubat-ubatan berikut:

Antibiotik
. Jika seseorang itu disahkan mengandungi bakteria
Helicobacter pylori
, gabungan beberapa antibiotik (clarithromycin, amoxicillin atau metronidazole) selama satu atau dua minggu diberikan untuk membunuh bakteria tersebut.

Perencat pam proton (PPI)
. Ubat ini mengurangkan penghasilan asid oleh perut dengan merencat fungsi sel yang menghasilkan asid tersebut. Antara contoh PPI yang digunakan ialah omeprazole dan lansoprazole.

Penghalang reseptor H2
. Ubat ini juga mengurangkan asid di dalam perut dengan menghalang reseptor khusus di dalam perut yang disebut sebagai reseptor H2. Ia Contohnya ialah ranitidine dan cimetidine.

Anti-asid
. Anda juga mungkin diberikan anti-asid yang berfungsi meneutralkan asid di dalam perut untuk memberikan kelegaan daripada simptom yang ada.

Doktor akan menentukan jenis serta bilangan ubat yang anda perlu ambil untuk
melegakan gastrik punca sakit perut
 anda.

Beberapa pemeriksaan dan ujian mungkin diperlukan untuk melihat punca dan faktor risiko berkaitan.

Jangan abaikan simptom yang ada. Dapatkan bantuan perubatan yang betul sebelum keadaan menjadi lebih teruk.